<p style="text-align: right;"><a marked="1" href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>Hesten er en graseter og tarmsystemet er tilpasset en rasjon med mye grovfôr, det vil si mye gras og urter enten ferskt eller som høy eller ensilasje. Grovfôr er rikt på fiber og hesten trenger mye fiber i rasjonen for at tarmsystemet skal fungere. Fiberrike fôrtyper krever mye tygging og fører derfor til at hesten bruker lang tid på å ete. Dette er viktig for hestens velvære og trivsel og fører til økt spyttproduksjon, noe som kan være med å redusere faren for magesår.</strong></p>
<p><img src="images-joomla/stories/seasons/hayeatinghorse.jpg" alt="hayeatinghorse" style="display: block; margin-left: auto; margin-right: auto;" /></p>
<p><br /><strong>Fordøyelse av fiber</strong><br />Grovt sett kan vi dele hestens fordøyelsessystem inn i to deler. I mage og tynntarm finner vi enzymer som fordøyer stivelse, sukker, protein og fett. Lenger bak i blindtarm og tykktarm er det mikrober som protozoer, bakterier og gjær som bryter ned tungt fordøyelige fiber til korte flyktige fettsyrer som så kan absorberes og utnyttes til energi. Hos hester som får grovfôrrike rasjoner vil en vesentlig del av energibehovet dekkes gjennom tarmmikrobenes nedbryting av fiber. Mikrobiell fordøyelse av fiber med produksjon av korte flyktige fettsyrer påvirker ikke hestens blodsukker og insulinproduksjon. Grovfôr med sitt høye fiberinnhold er derfor en viktig og riktig del av hestens fôrrasjon.</p>
<p><strong>Fiberinnhold i hestens fôr</strong><br />Fiberinnholdet i grovfôr kan variere mye ut fra planteart og botanisk utvikling. Når plantene blir høstet tidlig er fiberinnholdet ikke så høyt, men det har høy næringsverdi. Blir plantene slått senere er fiberinnholdet høyere, men økt mengde lignin gjør at næringsverdien reduseres. Til ulike typer hester må vi derfor vurdere hvilke grovfôrkvaliteter som passer best.</p>
<p><strong>Hvordan oppgis fôrets innhold av fiber<br /></strong>Det finnes flere analysemetoder for fiber. Tradisjonelt ble fiber i fôr oppgitt som Råtrevler (CF) (eng. Crude Fibre, svensk; Växttråd) og dette omfatter stort sett fôrets innhold av cellulose og lignin. Nøytral løselig fiber (NDF) (eng. Neutral Detergent Fibre) er i dag den mest vanlige enheten for fiber i dyrefôr og omfatter plantenes strukturelle komponenter som cellulose, hemicellulose og lignin, men ikke pektin.<br />Siden analysen for NDF omfatter flere fiber komponenter enn analysen for Råtrevler vil verdiene av NDF i fôret være omtrent dobbelt så høye som verdiene for Råtrevler.<br /><br /><strong>For å regne om mellom verdier for Råtrevler og NDF kan noen enkle ligninger brukes:</strong><br /><br />For friskt gras: NDF = 1,14*Råtrevler + 260<br />For ensilasje: NDF = 1,09*Råtrevler + 260<br />For høy: NDF = 1,21*Råtrevler + 260<br />For korn: NDF = 2,13*Råtrevler + 62</p>
<p><strong>Fiber i PC-Horse</strong><br />I PC-Horse blir fiberinnholdet i fôr og fôrrasjoner oppgitt som Råtrevler. Dette er hovedsakelig fordi fiber i kraftfôrblandinger oftest deklareres som Råtrevler. For at PC-Horse skal kunne beregne rasjonens totale fiberinnhold må fiber i grovfôr og kraftfôr oppgis i samme enhet.<br />PC-Horse setter 3 gram Råtrevler per kg kroppsvekt som laveste mengde i dagsrasjonen til hest. Helst bør fibermengden være høyere enn dette. Du vil få en advarsel dersom fiberinnholdet i fôrrasjonen blir for lavt.<br />PC-Horse vil også gi en advarsel dersom total mengde grovfôr (regnet som tørrstoff) i rasjonen blir for lavt. Det skal alltid være mer enn 1 kg grovfôrtørrstoff per 100 kg kroppsvekt i rasjonen, og helst rundt 1,5 kg.</p>
<p style="text-align: right;"><a marked="1" href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;<em>This article was originally written by Dr. Day Austbø.</em><br /><em>Copyright: PC-Horse International - Norway 2015</em><br /><em>Feel free to use and publish the material. Please indicate the source and author.</em></p>