Hestens behov for vitamin D
For heste som går ude og får rigelig med sollys i sommerhalvåret er der ikke defineret et behov for vitamin D, da sollyset fører til tilstrækkelig produktion af vitamin D i huden. For heste som opstaldes inde i vinterhalvåret hvor sollyset er stærkt reduseret, har NRC, 2007 defineret følgende behov.
For alle typer voksne heste (vedligehold, drægtighed, lakterende, i træning, avlshingste) er det daglige behov sat til 6,6 IU vitamin D per kg kropsvægt.
For ungheste er behovet 22.2, 17.4, 15.9 og 13.7 IU per kg kropsvægt ved en alder på henholdsvis 0-6, 7-12, 13-18 og 19-24 måneder.
For ungheste i træning er behovet sat til 20 IU per kg kropsvægt (gælder kun ungheste som er ældre end 12 måneder).