<p><span><img src="images-joomla/stories/seasons/Svettig-travare_roccamshots.jpg" alt="Svettig-travare roccamshots" height="413" width="550" /><br /><em>Foto: Elina Björklund, Roccamshots</em><br /></span></p>
<p><span>Det er viktig å kjenne energiinnholdet i fôret vi gir hestene våre: Når hesten får mer energi en den bruker blir den feit, og får den for lite energi magrer den av. Slik er det også med folk og andre dyr. I de fleste land har man vedtatt offisielle enheter for energi i fôr. På grunn av ulike tradisjoner er de offisielle enhetene forskjellige, og EU har ingen felles standard for hvordan energien i fôret til hester skal oppgis. Dette skaper ofte problemer når kraftforblandinger fra England eller Tyskland markedsføres for eksempel i Skandinavia eller i Frankrike, siden man benytter andre energienheter enn i produksjonslandet.</span></p>
<p><span>Vi skai i denne artikkelen prøve å forklare dette nærmere, og hjelpe leserne til å stille krav til korrekt merking av energiinnholdet når de kjøper importerte fôr.</span></p>
<p><strong><span>Bruttoenergien</span></strong><span> er den energien som frigjøres når fôr brennes, for eksempel i en laboratorieovn, og det bare blir aske tilbake. Bruttoenergien sier lite om fôrets energiverdi for hesten, siden kroppens forbrenning, som foregår ved kroppstemperatur, er langt mindre fullstendig enn forbrenningen i en ovn. Etter at hesten har spist og fordøyd en gitt mengde av et fôr, skiller den ut avfall i form av gjødsel, urin, tarmgasser og varme. Siden dette avfallet er energiholdig, blir det tapsposter i hestens energiregnskap. Mens bruttoenergien i et fôr kan måles enkelt i laboratoriet, må det ressurskrevende dyreforsøk til for å bestemme hvor mye energi hesten kan få ut av et fôr. </span></p>
<p><strong><span>Fordøyelig energi<br /></span></strong><span>Den enkleste måten å uttrykke energiverdien i fôr på er som <em>Fordøyelig energi</em>. Ved bestemmelsen måles <em>bruttoenergien</em> av fôret i laboratoriet. I forsøk gis hesten en gitt mengde per dag over flere dager. All gjødsel samles opp og energiverdien i gjødsla måles. Den <em>fordøyelige energien i fôret </em>er differansen mellom bruttoenergien hesten har spist og energimengden i den oppsamlede gjødsla. </span></p>
<p><span> I Irland, England og Tyskland oppgis energi innholdet i hestefôr som <em>fordøyelig energi</em>. Enheten som benyttes er MJ (Megajoule). I USA benyttes Megakalorier (MCal). Omregning gjøres etter formelen: 1 MCal = 4,185 MJ.</span></p>
<p><strong><span>Omsettelig energi<br /></span></strong><span>Siden energien i både urin og tarmgass er tapsposter for hesten, kan vi gå et skritt videre i beregningen av hva som er nyttig energi for hesten, og trekke fra enerigiverdien i disse tapspostene. Da får vi det som kalles <em>Omsettelig energi</em>. Dette representerer den delen av energien fra fôret som blir tilgjengelig for kroppens mange funksjoner. Den <em>omsettelige energien</em> gir dermer et mer nøyaktig mål for fôrets energiverdi for dyret enn den fordøyelige energien. </span></p>
<p><span>I Sverige og Finland angis energiinnholdet i hestefôr som <em>omsettelig energi</em>. Enheten er MJ, og tallverdien for den omsettelige energien er lavere enn når vi oppgir det samme fôrets innhold av fordøyelig energi.</span></p>
<p><strong><span>Nettoenergi<br /></span></strong><span>Nettoenergien er mest komplisert å måle. Når vi i tillegg til energitapet via gjødsel, urin og tarmgass også måler energikostnadene ved fordøyelsesprosessene og omsetningen av næringsstoffene som blir absorbert fra fôret, får vi det som kalles fôrets <em>Nettoenergi</em>. Dette representerer den delen av fôrets energi som hesten benytter til arbeid, til vekst og til å vedlikeholde kroppen. </span></p>
<p><span>I Norge, Danmark, Island, Nederland og Frankrike angis fôrets energi som <em>nettoenergi</em>. Enheten er Fôrenhet til hest, og kalles FEh i Norden, <span>EWpa</span> i Nederland og UFC i Frankrike. Omregning mellom nettoenergi oppgitt som MJ og FEh er: FEh = MJ/9,414. Faktoren 9,414 er nettoenergiinnholdet i 1 kg bygg gitt til hest. </span></p>
<p><span>Siden 1 FEh tilsvarer nettoenergien i 1 kg bygg får alle andre fôr sin energiverdi oppgitt i forhold til energiverdien i 1 kg bygg. Dersom 1 kg høy har energiverdien 0,5 FEh vil dette si at per kg har høyet halvparten så mye nettoenergi som 1 kg bygg.</span></p>
<p><strong><span>Ordliste <br /></span></strong><span>Norsk: Fordøyelig energi, Svensk: Smältbar energi, Engelsk: Digestible energy (DE)<br />Norsk: Omsettelig energi (OE), Svensk: Omsättbar energi (ME) <span>Kalles også metaboliserbar energi.</span>, Engelsk: Metabolizable energy (ME). <br />Norsk: Netto energi (NE), Svensk: Netto energi (NE), Engelsk: Net energy (NE)</span></p>
<p><span>En skjematisk fremstilling av forskjellene mellom de ulike måtene å oppgi energi innholdet i fôr til hest kan du se av figuren under.</span></p>
<p><span><img src="images-joomla/stories/seasons/47energidiagram_april14.png" alt="47energidiagram april14" height="378" width="550" /><br /></span></p>
<p><strong><span>Hvor stor blir forskjellen i energiverdiene som beregnes i henhold til de ulike systemene?<br /></span></strong><span>Det er meget nyttig å vite hvor mye energiverdiene endrer seg når vi går fra<strong> Fordøyelig energi</strong> til <strong>Omsettelig energi</strong> og videre til <strong>Nettoenergi.</strong></span></p>
<p><strong><span>Fra Fordøyelig energi til Omsettelig energi (OE):<br /></span></strong><span>For kraftfôr: Energiverdien oppgitt som MJ(OE) reduseres til ca 89 % av Fordøyelig energi.<br />For grovfôr: Energiverdien oppgitt som MJ(OE) reduseres til ca 85 % av Fordøyelig energi .</span></p>
<p><strong><span> Fra Omsettelig energi (OE) til Netto energi (NE):<br /></span></strong><span>For kraftfôr: Energiverdien oppgitt som MJ(NE) reduseres til ca 78,5 % av Omsettelig energi.<br />For grovfôr: Energiverdien oppgitt som MJ(NE) reduseres til ca 59 % av Omsettelig energi.</span></p>
<p><span> Når vi beregner Netto energi fra Omsettelig energi får vi først energien uttrykt som MJ. For å komme over til Fôrenhet til hest (FEh) må vi dividere denne verdien i MJ med 9,414.</span></p>
<p><span></span><strong><span>Hvorfor det det viktig at vi er klar over forskjellene mellom de ulike måtene å uttrykke energiinnholdet i fôr på?<br /></span></strong><span>I dag selges mye hestefôr fra land til land. Særlig kraftfôr selges over landegrensene. Fôr produsert i f.eks England eller Tyskland selges ofte også i land som Sverige, Danmark og Norge. Fôr produsert i Sverige selges ofte i Danmark og Norge. Siden de fleste kraftfôr selges i originallandets emballasje, kreves det kjennskap til de utenlandske energienhetene hvis man skal sammenligne energiinnholdet i importfôr med hestefôr produsert i eget land. Det er altså ingen garanti for at energienheten i importfôr samsvarer med den energienheten som brukes i mottakerlandet. Et eksempel kan belyse dette: </span></p>
<p><span>I England oppgis energien i Megajoule fordøyelig energi (MJ DE).<br />I Sverige må energiverdien regnes om til Megajoule omsettelig energi (MJ OE) når fôret skal brukes til å lage fôrplaner basert på de offisielle svenske normene. Dersom dette ikke blir gjort får fôret i Sverige ca 11% for høyt energi innhold. Dersom kraftfôrandelen av rasjonen er høy, for eksempel ved hard trening, kan dette i ytterste konsekvens føre til at hestene blir underfôret.</span></p>
<p><span>I Norge og Danmark må energi innholdet i importerte fôr omregnes til fôrenhet til hest (FEh) dersom en skal benytte norske behovsnormer. Enheten Mega Joule (MJ) er lite kjent i Norge og svært få vet hvordan de omregner denne enheten til FEh. Mangel på slik omregning kan føre til både overfôring og underfôring av hesten, avhengig av hvordan man bedømmer importfôrets energiinnhold.</span></p>
<p><span></span><strong><span>Er dette vanskelig?<br /></span></strong><span>Ja, det er vanskelig å skjønne systemene og hvordan det korrekt skal omregnes til gjeldende enhet i det enkelte land. PC-Horse har derfor tatt dette på alvor og vil nå gjøre automatiske omregninger av energiverdiene i fôrtyper som selges i flere land. Der det er gjort avtale med fôrprodusenter og importører kan deres fôr legges opp i vårt fôrsenter, slik at importfôrene kan lastes automatisk ned til PC-Horse programmet med korrekt beregnet energiinnhold i henhold til gjeldende enhet i ditt land. Vi anser dette som en stor trygghet både for importører og heste- og stalleiere som kjøper importfôr.</span></p>
<hr />
<p><strong>Hvor stor nytte av PC-Horse har du i samband med dette?</strong></p>
<p><span>PC-Horse er et av verdens mest kvalifiserte hjelpemiddel for fôring av hester. Du kan følge med og holde orden på alle typer hester (rase, kjønn, vekt, hold, alder, treningsintensitet, utegang, mm) og fôre dem etter ferdig-til-bruk-analyser på markedets ledende hestefôr, samt kombinere disse med dine egne fôranalyser (Eurofins sine analyser kan leses inn i programmet automatisk). Næringsbehovet for hver enkelt hest beregnes individuelt. Dersom du ser en hest som avviker fra det normale eller ønskelige i vekt, utvikling eller adferd så kan du raskt korrigere hestens fôrplan for å rette på problemet.</span></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>
<p><strong> </strong></p>