<p>Vitamin E findes i foderet som tokoferol og tokotrienol. Vitaminet er varmestabilt, men oxideres let af harskt fedt.</p>
<p>Vitamin E absorberes sammen med fedt og oplagres i leveren.</p>
<p>Vitamin E fungerer som intracellulær antioxydant og beskytter blandt andet de flerumættede fedtsyrer og vitamin A i membraner og standser autooxydatation.</p>
<p>Mangel kan føre til ustabile membraner ("harskning i membraner"), øget hemolyse (tab af røde blodlegemer), nervøse forstyrrelser (kramper), muskelsvind (hjertestop), ødem (vandfyldte væv), reproduktionsproblemer.</p>
<p>Vitamin E er kun lidt giftigt, og moderat overdosering har ingen negative effekter, men kan påvirke udnyttelsen af andre fedtopløselige vitaminer (A, D og K). 1 mg vitamin E tilsvarer 1 international enhed (1 IU = 1 mg).</p>
<p>Behovet afhænger bl.a. af niveauet af  fedtsyrer i foderet og tilførselen af andre     antioxydanter  f.eks selen. Vitaminet har til en hvis grad samme funktioner som selen.</p>
<p>Almindelige kilder for vitamin E er plantefedt. Ved lang tids lagring kan indholdet blive reduceret og blive for lavt. Kraftfoderblandinger og tilskudsfoderblandinger til heste er i regelen tilsat vitamin E. Der findes også specielle tilskudspræparater med vitamin E og selen.</p>
<br /><br />