<p>Kontroller nøye den fôring hestene får før du bruker programmet. Husk at en boks eller en liter kraftfôr ikke inneholder en kilo fôr. Bruk kjøkkenvekten og kontroller hvor mye kraftfôr hver hest får. Forsøk også å veie høymengden til hver hest. <br /><br />Dersom du bruker surfôr må du vite mengden du gir og surfôrets tørrstoffinnhold. Når du bruker fôr som blandes med vann (f. eks. Betfor) skal du i programmet oppgi mengden regnet som tørt fôr.<br /><br />Det er vanskelig å beregne energibehovet til hester i trening/mosjon eksakt. Dersom din hest fungerer bra og er i passe hold med de fôrmengder den har fått til nå, skal du først sette opp en fôrplan med disse fôrmengdene. <br /><br />Prøv å beregne vekten av hesten best mulig. Du kan måle brystomfanget av hesten. Programmet beregner vekten ut fra brystmålet. Til unghester må du også angi den voksenvekt du tror unghesten vil få når den er utvokst. Ta utgangspunkt i mors vekt, og øk den noe hvis unghesten er en hingst eller far er en særlig stor hest.</p>