<p>Konsulentversjonen av PC-Horse tillater at du beregner hestens energibehov etter to<br /> systemer: Det Fransk-Nederlandske (EURO) og det Nord-Amerikanske (NRC2007).<br /> De to systemene bruker forskjellige forutsetninger og formler for å beregne hestens <br /> energibehov ved ulike aktiviteter. Det er også forskjeller i hvordan kjemiske analyser <br /> av ulike komponenter i et fôr benyttes når energiinnholdet beregnes. På bakgrunn av <br /> disse ulikhetene vil en rasjon som gir 100% dekning av hestens energibehov i EURO <br /> systemet ikke nødvendigvis gi 100% energidekning når NRC2007 benyttes.<br /> &nbsp;<br /> I PC-Horse justerer vi energiinnholdet i alle fôr når brukeren ønsker en overgang mellom <br /> beregningssystemene. Dette får følgende praktiske virkning:<br /> En vedlikeholdsrasjon vil gi identisk energidekning (feilmargin innenfor 2-3%) når du flytter<br /> fra EURO til NRC2007 eller omvendt. Det er viktig å merke seg at avvikene for trenede <br /> hester kan ha en feilmargin på 5-15%, og i noen tilfeller mer. Det er derfor nødvendig å <br /> kontrollere rasjonene til hester i trening (voksne og unghester) i det nye systemet.<br /> &nbsp;<br /> Energiinnholdet i alle fôr i stallenes fôrlister og hestens fôrlister blir rekalkulert når <br /> du endrer energiberegningssystem. Garantifôrlisten (Norgeslisten) vil imidlertid ikke<br /> bli endret. Endringene kan reverseres. Du kan derfor flytte begge veier mellom energi-<br /> systemene.<br /> &nbsp;<br /> Husk at proteinbehovet i EURO systemet uttrykkes som gram fordøyelig protein, mens <br /> NRC2007 gir proteinbehovet i gram råprotein. <br /> &nbsp;<br /> Relevante skjermbilder i PC-Horse (Forlisteskjerm, hesteskjerm) viser hvilken <br /> energiberegningsmåte som benyttes.</p>