<p>Jod (I) er vigtigt for dannelsen af hormoner i skjoldbruskkirtelen som indgår i kontrollen af stofskiftet (tyroksiner). Føl født af hopper med jodmangel kan være svage eller døde ved fødsel. Også overdosering med jod kan hos drægtige hopper have en skadelig effekt på fosteret, og medføre svagtfødte eller dødfødte føl. Både for meget og for lidt jod kan føre til at skjoldbruskkirtelen bliver forstørret (struma).</p>
<p>I områder som ligger højt, er langt fra havet eller kun har lidt nedbør kan der let blive jodmangel hvis der hovedsaglig anvendes lokalt dyrket foder. Behovet for jod er ca 0.1 mg pr kg tørstof i rationen. Drægtige hopper har lav tolerance overfor store jodmængder og sygelige tilstande kan opstå allerede ved daglige mængder på 35 mg.</p>
<p>En god jodkilde er tang og tangmel (havalger), men indholdet af jod er her så højt (500-700 mg/kg) at der kun må anvendes små mængder. Kraftfoderblandinger og alsidige tilskudsfoderblandinger til heste er tilsat jod.</p>