<p><strong>Hvordan kan PC-horse brukes når hestene går på beite?</strong></p>
<p>Fôrlista i PC-Horse inneholder eksempler på ulike kvaliteter  beitegras, fra Tidlig vårbeite,  Vår/forsommerbeite,  Sensommer/høstbeite til Gammelt beitegras. Du finner disse  beitegrasvalgene i fôrlista under Grovfôr/Standardfôr. Her må du velge  den beitetypen som passer best. Husk at forholdene endrer seg raskt, så  typen beitegras må endres utover sommeren. For at PC-Horse skal beregne  opptak på beite må du først velge et  beitegras fra fôrlista. Når dette  er gjort får du aktivert valget <strong>Hesten går på beite</strong> i menyene  øverst i fôrlisteskjermen. Klikk denne og du får spørsmål om hvor mange  timer hesten går på beite hver dag og hvor rikelig grasmengde det er på  beitet (dette kommer nederst på skjermen, så kanskje du må bla ned i  skjermen for å se dette). Husk også her at forholdene endrer seg  relativt raskt, så vi må endre valgene etterhvert som beitet brukes og  det blir mindre gras.</p>
<p>Ut fra de opplysningene du har gitt vil PC-Horse beregne hvor mye vi  kan forvente at hesten tar opp fra beitet og beregner næringsinnholdet i  dette. Du kan også velge vanlige fôrtyper til hesten dersom den fôres i  tillegg til beitet, men husk at du først må velge et beitegras for at  "Beitemodulen"  i PC-Horse skal bli aktiv.</p>