Tinkeren kalles i hjemlandet Irland for ”Irish Cob”. Rasen kan spores 400 år tilbake i Irland, der sigøynerne hadde bruk for en stabil, nøysom og billig trekkhest til å dra husvognene. Tinkeren er en kraftig, kompakt og muskuløs hest med imponerende man, hale og hovskjegg. Hestens rolige temperament og myke bevegelser gjør at den er velegnet som familiehest og til rideterapi.