<p><img src="images/Na.jpg" alt="" /></p>
<p>Natrium (Na) on tärkein kationi solunulkoisessa nesteessä sekä tärkein solujen ja kudosten osmoottista painetta ylläpitävä elektrolyytti. Ylläpitotasolla olevan täysikasvuisen hevosen endogeeninen hävikki on 15 - 20 mg/kg elopainoa/pv (Meyer et al., 1984; Schryver et al., 1987). Jos natriumin imeytyvyyden oletetaan olevan 100 %, tarvitsee 500 kg painava hevonen 7.5 g natriumia päivässä. Valmennus ja korkeat ympäristön lämpötilat lisäävät natriumin tarvetta, sillä hevonen menettää merkittäviä määriä natriumia hikoillessaan. Tämän vuoksi optimointiohjelmalla on vaikea laskea tarkkaa natriumin tarvetta. Onneksi kaikki nisäkkäät erittävät helposti liiallisen natriumin, kunhan juomavettä on riittävästi tarjolla. Tärkein natriumin lähde on tavallinen suola (NaCl).</p>