<p>Velg først et beitegras (OBS! Bare velg ett beitegras) og eventuelt andre fôrtyper til hesten, klikk deretter <img style="vertical-align: middle;" alt="47-133 Hesten går på beite" src="images-joomla/stories/47-images/47-133 Hesten går på beite.jpg" height="26" width="130" /><br />Et nytt felt kommer opp nederst på skjermen der du kan angi hvor mange timer hesten går på beite per dag og hvor rikelig beitegraset er (Grasmengde i beitet).<br /><br /><img alt="47-108 Beitebilde" src="images-joomla/stories/47-images/47-108 Beitebilde.jpg" height="88" width="381" /><br /><br /><em>"Rikelig" </em>betyr at det er mye gras av god kvalitet, f.eks godt kulturbeite.<br /><em>"Middels"</em> betyr enten at beitet er noe nedbeitet, eller at det er mindre gras, f.ex på fjellbeiter og naturbeiter. <br /><em>"Lite"</em> betyr at beitet er nedbeitet og graset kort. Utfra dine opplysninger beregner programmet den antatte mengde beitegras hesten vil ete hver dag, og næringsinnholdet i dette. <br /><br />Du bør ikke endre de mengder beitegras som programmet foreslår, men i stedet endre beitets kvalitet (velg annet gras), rikelighet og daglig beitetid. Om du velger at programmet skal gi deg en optimert fôrplan, kommer opplysningene om beitet til å ligge fast, og bare andre fôrtyper inngår i optimeringen. Beregninger av fôropptak på beite er alltid usikre. Derfor er det helt nødvendig å følge med på hestenes hold og korrigere kraftfôrmengdene etter dette. Husk også at beitekvaliteten endrer seg utover sommeren, og etter hvert som hesten beiter ned graset. Du må derfor passe på å endre beskrivelsen av beitekvaliteten ut fra egen vurdering. <br /><br />Det er vanskelig å beregne inntaket av vitamin A og vitamin D i beitesesongen, men mangel er lite sannsynlig. Vitamin D dannes i hestens hud når den er ute i sola. Når hesten er definert som beitende vises derfor ikke røde linjer for vitamin A og D, selv om det beregnede inntak kan være utenfor optimalområdet.</p>