<p style="text-align: right;"><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>Når hester trenes øker energibehovet og mengden energi (FEh) i fôrrasjonen må økes tilsvarende. Det er vanskelig å anslå nøyaktig hvor mye ekstra energi som må tilføres som følge av treningen, og flere modeller for å bestemme dette har vært foreslått. Her vil jeg beskrive hvordan PC-Horse beregner energibehovet til hester i trening.</strong></p>
<table border="0" style="margin-left: auto; margin-right: auto;">
<tbody>
<tr>
<td><img src="images-joomla/stories/seasons/galopp.jpg" alt="galopp" width="179" height="132" style="display: block; margin-right: auto; margin-left: auto;" /></td>
<td><img src="images-joomla/stories/seasons/dressyr.jpg" alt="dressyr" style="display: block; margin-right: auto;" /></td>
</tr>
<tr>
<td><img src="images-joomla/stories/seasons/trav.jpg" alt="trav" style="display: block; margin-right: auto;" /></td>
<td><img src="images-joomla/stories/seasons/hopp.jpg" alt="hopp" style="display: block; margin-right: auto;" /></td>
</tr>
</tbody>
</table>
<p><strong>Hva er trening?</strong><br />Trening kan defineres som fysisk aktivitet som øker oksygenforbruket. Økningen i oksygenforbruket avhenger av varigheten og intensiteten av treningen. Varigheten av en treningsøkt er lett å måle (tid). Intensiteten i treningen kan måles ved hjelp av en pulsmåler og påvirkes av flere faktorer, f.eks. hastighet, ulike underlag og stigningsforhold (oppover/flatt/nedover), vekt av rytter eller vogn, antall sprang over hinder etc. I løpet av en typisk uke vil treningsmengden variere fra dag til dag fra å ha fri (kanskje en til to dager i uken) til mer intensive treningsøkter eller konkurranser. Når vi skal sette opp fôrrasjoner til hester i trening må vi derfor gå ut fra det gjennomsnittlige energibehovet over flere dager eller en uke.</p>
<p><strong>Hvordan definerer vi treningsmengden?</strong><br />I forhold til næringsbehovet kan trening defineres ut fra økningen i energibehovet relativt til energibehovet til vedlikehold, det vil si når hesten ikke er i trening (NRC 2007).<br /><br />I PC-Horse har vi brukt denne modellen og definert ulike treningsnivåer med utgangspunkt i hvor mye energibehovet er økt i forhold til vedlikeholdsbehovet.<br /><br /><em>Lett trening:</em> 1,25 x vedlikeholdsbehovet<br /><em>Moderat trening:</em> 1.5 x vedlikeholdsbehovet<br /><em>Hard trening:</em> 1.75 x vedlikeholdsbehovet<br /><em>Intens trening:</em> 2.0 x vedlikeholdsbehovet</p>
<p>I PC-Horse blir treningsnivåene fremstilt grafisk. Du kan klikke direkte på hvert treningsnivå, eller bruke glideren på treningsbarometeret (se grønn pil). Etter hvert som du øker treningsnivået omregnes energibehovet kontinuerlig (øvre blå pil) og du ser det aktuelle treningsnivået som i dette eksempelet er 1,36 x vedlikeholdsbehovet, dvs mellom Lett trening og Moderat trening.</p>
<p>&nbsp;</p>
<p><img src="images-joomla/stories/seasons/47%20trainingdia.png" alt="47 trainingdia" style="display: block; margin-left: auto; margin-right: auto;" />Når du har satt sammen en fôrrasjon som dekker 100% av hestens beregnede energibehov vil du se at tallene for «Energibehov» og «Rasjonen gir nå» blir omtrent like.<br /><br /><strong>Hvordan kan du finne det aktuelle treningsnivået for din hest?</strong><br />Dersom du lurer på hva det aktuelle treningsnivået for din hest er kan du gjøre følgende:<br />Legg inn og definer hesten i PC-Horse. Velg det treningsnivået du tror passer best. Deretter anslår du så nøyaktig som mulig hestens vekt og mengdene (kg) av hver fôrtype i rasjonen og legger dette inn i programmet. Her vil det være en stor hjelp dersom du har analyse av grovfôret som brukes.<br /><br />Dersom hesten er i stabilt fint hold, hverken legger på seg eller blir tynnere, kan vi gå ut fra at energiinnholdet i rasjonen du bruker er omtrent som hestens energibehov. I PC-Horse vises dette i treningsvinduet under «Rasjonen gir nå» (nederste blå pil). Nå kan du bruke glideren på treningsbarometeret og øke eller minske treningsnivået til tallene under «Rasjonen gir nå» og «Energibehov» blir omtrent like. Da vil du samtidig se beregningen av det aktuelle treningsnivået for hesten din og du kan gjøre endringer i fôrrasjonen og balansere også for de andre næringsstoffene i fôrplanen.</p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><em><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></em></p>
<p style="margin-top: 0.1pt; margin-right: 0cm; margin-bottom: 0.1pt;"><em><br />This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>