<hr />
Hestens mage er liten (volum 15-20 liter for middels stor hest) og tilpasset    et kontinuerlig opptak av små fôrmengder. Magesekken kan deles i    tre deler:  <ol>
<li>Spiserørsdelen; Uten kjertler</li>
<li>Fundusdelen; Funduskjertler</li>
<li>Pylorusdelen; Pyloruskjertler</li>
</ol>
<p>I spiserørsdelen finnes ikke sekresjon av fordøyelsesvæsker.    Den mellomste delen av magesekken kaller fundusdelen. Denne har såkalte    funduskjertler. Disse består av to slags celler; hovedceller som produserer    slim og det proteinspaltende enzymet pepsin, og dekkceller som produserer saltsyre.    Produksjonen av saltsyre reguleres av hormonet gastrin via en negativ "feedback"    reaksjon. Økt sekresjon av gastrin fører til økt sekresjon    av saltsyre i magen, men når saltsyrekonsentrasjonen går opp hemmer    dette igjen sekresjonen av gastrin. Gastrinsekresjonen påvirkes også    bl.a av magens fyllingsgrad og nedbrytingsprodukter av protein, særlig    aminosyrer.</p>
<p>Den bakre delen av magesekken er pylorusdelen. Her finnes kjertler med bare    en type celler, og disse produserer slim. Mellom spiserørsdelen og fundusdelen    er det et smalt område med cardiaceller. Disse produserer slim. I magens    spiserørsdel finnes et stort antall mikrober (opptil 109 pr gram mageinnhold).    Det foregår derfor en mikrobiell omsetning her. Dette fører (om    enn i beskjeden grad) til nedbryting av lett tilgjengelige karbohydrater (sukker    og stivelse), og i en viss grad også til begynnende nedbryting av enkelte    proteiner. Omsetningen i denne delen av magesekken fører til produksjon    av melkesyre som kan absorberes i tynntamen eller i de bakre tarmavsnitt etter    omdanning til flyktige fettsyrer og små mengder gass (CO2, CH4 og H2)    samt produkter fra proteinnedbrytingen (ammoniakk m.m).</p>
<p>Først i fundusdelen produseres magesaft som inneholder det proteinspaltende    enzymet pepsin og saltsyre. Det produseres altså ingen fett- eller karbohydratspaltende    enzymer i magesekken. pH- verdien i spiserørsdelen og fundusdelen er    5-6. I fundusdelen vil saltsyra bare i liten grad blandes med mageinnholdet.    Først i pylorusdelen fører sterke sammentrekninger av mageveggen    til skikkelig blanding av mageinnholdet, pH synker til mellom 2 og 3, og mikrobiell    aktivitet stopper.</p>
<p>Alt mens hesten hesten ennå eter begynner magesekken å tømme    innhold videre til tolvfingertarmen (duodenum). Vannrikt mageinnhold (under    18% ts.) passerer raskt. Trevlerikt fôr har lavere passasjehastighet.    Vann går raskt gjennom magesekken (følger lille kurvatur). Dersom    hesten drikker mye vann under eller like etter et måltid, kan dette medføre    at fôr "spyles" raskt gjennom magesekken. Dette kan medføre    fare for feilgjæring og fordøyelses-forstyrrelser. For at fordøyelsen    i magesekken skal foregå normalt er det absolutt nødvendig at mageinnholdet    blandes skikkelig med magesaft. Dersom dette ikke skjer kan årsakene være:</p>
<ol>
<li> For liten produksjon av magesaft, f.eks som følge av store fysiske      eller psykiske belastninger like etter fôring.</li>
<li> Fôret etes for raskt. </li>
<li> Det ble gitt for store mengder (særlig kraftfôr).</li>
<li> Sterkt forklistret fôr (f.eks store mengder hvete- eller ruggrøpp)      kan føre til at magesyra ikkeklarer å senke pH tilstrekkelig      og den mikrobielle nedbrytingen fortsetter. Dette kan medføre gassdannelse,      oppblåsing av magesekken og i alvorlige tilfeller død. </li>
</ol>