<p><img src="images-joomla/stories/seasons/yearlingflock.jpg" alt="" width="600" /></p>
<p>Pitkän talven jälkeen hevoset pääsevät kohta reheville laitumille. Muutos sisäruokinnasta laidunnukseen vaatii huolellista valmistautumista, jotta hevonen pysyy terveenä ja vältytään ruoansulatuskanavan häiriöiltä.</p>
<p>On tarpeetonta mainita, että aidat ja portit tulee olla kunnossa. Varaa hieman aikaa myös laitumen siistimiseen. Poista mahdolliset roskat (muovit, pullot, terävät esineet), joita ehkä on laitumelle talven aikana päätynyt. Tarkista vesipisteet ja hanki suolakivet (natriumkloridi). Hevoset tulisi myös madottaa ennen laitumelle laskua. Ota yhteyttä eläinlääkäriisi sopivan madotussuunnitelman tekemiseksi. Uusin PC-Horsen versio sisältää hoitotoimenpiteiden suunnitteluun tarkoitetun osion, minne voit tallentaa madotusohjelmaan kuuluvat toimenpiteet.</p>
<p>Asteittainen siirtyminen sisäruokinnasta laitumelle on oleellista. Siirtymävaiheen aikana, kun hevoset saavat vähitellen enemmän ja enemmän ruohoa, tulee jatkaa karkearehun (heinän tai säilöheinän) antamista aamulla (ennen laitumelle laskua) ja illalla, vähentäen samalla väkirehun määrää. Lisää laidunnusaikaa vähitellen yhdestä kahteen viikon aikana, ennenkuin hevoset saavat olla laitumella kokopäiväisesti.&nbsp;</p>
<p>Hevoset laiduntavat epätasaisesti ja niillä on suosikkipaikkoja, joista syödään lähes kaikki saatavilla oleva ruoho ja ne välttävät toisia alueita (yleensä ulostamiseen käytetyt alueet). Usein näyttää siltä kuin ruohoa olisi paljonkin jäljellä, kun todellisuudessa syöntikelpoista ruohoa on selvästi vähemmän. Tarkastele jäljellä olevan ruohon määrää ja siirrä hevoset uudelle laidunlohkolle ajoissa.</p>
<p>Varsalliset tammat ja nuoret hevoset tarvitsevat parhaat laitumet. On tärkeää seurata ruohon määrää ja laatua. Ruohoa tulisi olla laitumella runsaasti tai siitostammat ja nuoret hevoset alkavat nopeasti laihtua. Käytännössä isot laidunalueet tulisi jakaa pienempiin laidunlohkoihin, joita käytetään vuorotellen.</p>
<p>Täysikasvuiset hevoset ja ponit pärjäävät myös heikompilaatuisella laitumella edellyttäen, etteivät ne ole raskaassa valmennuksessa. Kaviokuumeen sairastaneille hevosille hieman köyhempi laidun on suositeltavampi.</p>
<p>Kevään ja kesän aikana on odotettavissa myös kuivempia jaksoja. Laitumen laatu heikkenee nopeasti maaperän kosteuden ollessa matala. Seuraa kuivien jaksojen aikana tarkoin muutoksia saatavilla olevan ruohon määrässä ja hevosten kuntoluokassa!</p>
<p>PC-Horsen avulla voit laskea arvioidun laidunruohon syöntimäärän laidunnusajan ja laitumen laadun perusteella. Tulemme kuukausiartikkeleissa myöhemmin kertomaan, miten voit käyttää laiduntamisesta saatua tietoa hevosesi tasapainoisen ruokinnan suunnitteluun.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2013.</em><br /><em>Feel free to use and publish the material. Please indicate the source and author.</em></p>