<p class="style2">I NRC-normen findes der formler for behovene for calcium (Ca), fosfor (P), magnesium (Mg) og kalium (K). Behov for andre mineraler fremgår af tabellen. I programmet beregnes først minimumsbehovene for mineraler og vitaminer ud fra NRC-2007. Derefter gives der et tillæg på ca 25% således, at de behov som bliver anvendt i programmet er det som vi betragter som en "optimumsnorm".</p>
<p class="style2">Formlen for behov til vedligehold beregnes ud fra de endogene tab og effektiviteten i optagelsen af hvert enkelt mineral. For enkelte af mineralene er der kun defineret et behov uden at tage hensyn til det endogene tab og hvor meget dyret absorberer fra tarmen. Mineralbehovene til heste i arbejde beregnes i forhold til energibehovet. For ungheste i vækst er der defineret formler ud fra hvor store mængder mineraler som der bliver aflejret pr. kg vægtstigning, og i hvilken omfang mineralerne bliver absorberet fra tarmen. Der er defineret formler både for ungheste som ikke er i træning og for ungheste som er i træning.</p>