<p><strong style="font-size: 12pt; line-height: 115%;"><span style="font-size: 10pt; line-height: 115%;">Unghesterna</span></strong></p>
<p><span style="font-size: 10pt; line-height: 115%;">Føllene som ble født sist sommer er tatt fra mødrene og har i flere måneder måttet klare seg på den rasjonen vi har satt opp for dem. I de fleste tilfeller går dette bra, men hvert år er det eksempler på unghester som blir alt for tynne på denne tiden av året. Dette kan skyldes at de har vansker med å tilpasse seg i flokken, der det går flere sammen, eller at de har problemer med tarmparasitter eller sliter med tannfelling.</span></p>
<p><span style="font-size: 10pt; line-height: 115%;">Vårt råd er derfor at du nå foretar en grundig inspeksjon av unghestene. Først av alt må du bedømme holdet. Unghestene skal ikke være feite, men likevel ha god muskelsetting. Dette bedømmes best ved at du kjenner på hestens ribben, rygg og kryss. </span></p>
<p><span style="font-size: 10pt; line-height: 115%;">Unghestene er særlig utsatt for tarmparasitter. Du må derfor ha et gjennomtenkt program for bekjemping av parasitter. Siden parasittbelastningen varierer regionalt bør programmet lages i samråd med lokal veterinær. Unghestene bør også få undersøkt tennene slik at problemer kan oppdages og behandles dersom dette er nødvendig.</span></p>
<p><span style="font-size: 10pt; line-height: 115%;">Unghestene vokser mye første vinteren og trenger mer fôr enn mange regner med. Det er også genetisk variasjon i hvor stor en unghest skal bli som voksen. Dette fører gjerne til at de som har potensial for å bli store relativt til rasens middelverdi har lett for å bli tynne, mens de som har et lavere vekstpotensial kan bli for runde. For deg som oppdretter er det ikke lett å vite med sikkerhet den første vinteren hvilken gruppe din unghest hører til. Det er derfor smart å legge arbeid i å bedømme utviklingen til hver enkelt unghest, og justere fôrrasjonen etter den observerte vektutviklingen.</span></p>
<p><span style="font-size: 10pt; line-height: 115%;">Det er en klar fordel å la unghestene få gå mest mulig ute. Da er det praktisk at de særlig i kalde perioder har fri tilgang på grovfor, enten som høy eller ensilasje. De må selvsagt alltid ha tilgang på friskt vann, også i kalde perioder.</span></p>
<p><span style="font-size: 10pt; line-height: 115%;">Forskjeller i hold og utvikling regulerer vi best med å ha individuell tildeling av kraftfôr. Du bør derfor ha mulighet til å kunne gi kraftfôr til hver enkelt unghest minst to ganger i døgnet. </span></p>
<p><span style="font-size: 10pt; line-height: 115%;"><img src="images-joomla/stories/seasons/winterplay_pregmare500.jpg" alt="" /></span></p>
<p><strong><span style="font-size: 10pt; line-height: 115%;">Avelshopporna</span></strong></p>
<p><span style="font-size: 10pt; line-height: 115%;">På etterjulsvinteren går drektige avlshopper inn mot siste tredjedel av drektighetstida, det vi kaller høgdrektigheten. I denne perioden øker hoppas næringsbehov uke for uke, og det er viktig at vi følger opp med å kontrollere holdet til hoppene. Avlshopper skal være i generelt godt hold uten å være for feite. Et fornuftig program for behandling mot innvollsparasitter er også viktig for avlshoppene. </span></p>
<p><span style="font-size: 12pt; line-height: 115%;"><span style="font-size: 10pt;">Dersom du følger opp hold og utvikling hos unghestene og avlshoppene dine vil PC-Horse hjelpe deg slik at dine fôrrasjoner dekker behovene til den enkelte hest. I programmet er det lett å ta hensyn til ekstra aktivitet som utegang, i tillegg til de økte behovene for næringsstoffer som følger alder og tilvekst hos unghesten og drektighetsmånedene hos avlshoppa.</span> </span></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>