<p><span style="font-size: 10pt; line-height: 115%;">Mange hester kommer inn fra en god beitesommer og er alt for feite. Dette fører til at hestene i realiteten må gå på «slankekur» til langt utpå vinteren for å komme i passelig hold. Hvordan skal du da planlegge hestens rasjon? </span></p>
<p><span style="font-size: 10pt; line-height: 115%;">Den fôrrasjonen vi gir hester som skal redusere fettlagrene må ha mindre energi enn det hesten ville fått hvis den var i normalt hold. Samtidig trenger kroppen normale mengder av alle de andre nødvendige næringsstoffene. Dersom hesten er en voksen hest på vedlikehold (en hest som ikke trenes) har vi i PC-Horse mulighet til å justere hestens energibehov uten å påvirke dagsbehovet for de andre næringsstoffene. </span></p>
<p><span style="font-size: 10pt; line-height: 115%;"><img alt="47 fathorse" src="images-joomla/stories/47-images/47%20fathorse.png" height="552" width="550" /></span></p>
<p><span style="font-size: 10pt; line-height: 115%;">Under fliken ”Vektdata” oppgis hestens kroppsvekt. Her skal du legge inn hestens normale kroppsvekt, det vil si den kroppsvekten hesten bør ha når den er i ønsket hold. I tillegg har PC-Horse et valg for ”Korreksjon av hestens kroppsvekt”. Ved hjelp av denne funksjonen kan beregningen av hestens energibehov justeres opp eller ned ut fra hestens hold. Dersom du har en hest som er for feit kan du redusere energibehovet med f. eks. 10 – 20 prosent. Ved denne korreksjonen er det kun hestens energibehov som påvirkes, mens behovene for protein, mineraler og vitaminer holdes uendret. Når fôrplanen settes opp, får du dermed en rasjon som vil slanke hesten uten at den får for lite av andre næringsstoffer. Husk at du må stille «Korreksjon av hestens kroppsvekt» tilbake til normalen (0) når hesten har fått ønskelig hold, for at den ikke skal miste for mye fett.</span></p>
<p><span style="font-size: 10pt; line-height: 115%;">For voksne hester i trening kan du bruke den samme funksjonen som for hester på vedlikehold, men du kan også korrigere treningsmengden. Dersom du oppgir en lavere treningsintensitet enn hesten reelt har, blir beregnet energibehov redusert. Samtidig blir også behovene for protein og enkelte mineraler og vitaminer redusert. Dersom du føler at treningsmengden er satt riktig vil det derfor være bedre å korrigere beregningen av energibehovet for feite hester ved hjelp av funksjonen ”Korreksjon av kroppsvekt”. Dette valget kan også brukes til drektige hopper. Her er det nødvendig med en viss forsiktighet. Pass nøye på at endringene i holdet ikke blir for raske eller for store. Avlshoppene kan trenge noe ekstra fett på kroppen når det nærmer seg følling, og dette fettet er med på å gi grunnlaget for en god melkeproduksjon. </span></p>