<p style="text-align: right;"><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>Blant hestefolk er det en betydelig oppmerksomhet rettet mot sukkerinnholdet i høy og høysilasje. Dette skyldes hovedsakelig at et høyt innhold av sukker i grovfôret kan føre til problemer spesielt for hester og ponnier med sykdommer som Cushings syndrom, insulin resistens og forfangenhet.</strong></p>
<p><img src="images-joomla/stories/seasons/haysugarmolecule.jpg" alt="haysugarmolecule" /></p>
<p><strong>Forskjellige sukker analyser</strong></p>
<p>Det er flere forskjellige analysemetoder som brukes av kommersielle laboratorier til å bestemme sukker i grovfôr. I analyserapportene blir det ofte oppgitt bare som sukker, men metoden som er brukt burde også oppgis da de forskjellige analysemetodene ikke tar med de samme fraksjonene av sukker.</p>
<p>Etanol løselige karbohydrater (ESC) inkluderer glukose, fruktose og sukrose. Bare en liten del av fruktaner vil bli tatt med.</p>
<p>Vann løselige karbohydrater (WSC) inkluderer glukose, fruktose, sukrose og fruktaner.</p>
<p>Ikke-strukturelle karbohydrater (NSC) inkluderer samme som WSC og i tillegg stivelse.</p>
<p>Lagringskarbohydratene i de tempererte grasartene består for en stor del av fruktaner. Dette betyr at når det analyseres for sukker i grovfôr til hest er det viktig å bruke en analysemetode som ikke bare inkluderer monosakkarider og disakkarider, men også inkluderer fruktaner. ESC inkluderer ikke fruktaner og denne metoden bør derfor ikke brukes ved analyse av grovfôr til hester. De tempererte grasartene inneholder svært lite stivelse, så å analysere etter metodene WSC eller NSC skulle gi omtrent samme resultat.</p>
<p>Eurofins som er det største analyselaboratoriet for grovfôr i Norge analyserer sukker i grovfôr etter WSC metoden.</p>
<p>Normalt friske hester tolererer høy og høysilasje med relativt høyt innhold av sukker. Imidlertid bør vi til hester som er særlig følsomme for sukker i fôret (Cushings syndrom, insulin resistens, forfangenhet) velge grovfôr med et sukkerinnhold på mindre enn 10% (100 gram per kg tørrstoff). For å redusere sukkerinnholdet i grovfôr kan vi bløtlegge fôret i vann noen timer før fôring.</p>
<p>Sukkerinnholdet i grovfôr varierer mye, og tabellverdier vil derfor ikke være til stor hjelp. Dersom du ønsker å ha kontroll på sukkerinnholdet i rasjonene til hestene dine må du ha analyse av grovfôret. Da kan analyseverdiene leses inn i PC-Horse* programmet og du vil da umiddelbart se hvor mye sukker (og stivelse) det er i rasjonene til hestene dine.</p>
<p>* Stivelse og sukker vises i programmets PRO- og KONSULENT-versjoner.</p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><em><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></em></p>
<p style="margin-top: 0.1pt; margin-right: 0cm; margin-bottom: 0.1pt;"><em><br />This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>