Sportsponnier finnes i alle størrelser opp til 148 cm stangmål. Fellestrekket er at de skal være godt anvendelige til alle former for ridning og kjøring, fremfor alt en velfungerende ponni med stor utstråling. Eksteriøret skal gi muligheter for myke, ledige bevegelser og god balanse. Temperament og vilje gjør den til en ideell ride/konkurranse ponni for barn og unge, samt en elegant kjøreponni for alle aldersgrupper.