<p>&nbsp;<img alt="01splash200x150_ny" src="images-joomla/stories/seasons/01splash200x150_ny.jpg" height="150" width="200" /></p>
<p>Det er mange som satser på utegang ved oppdrett av hester. Dette må absolutt betraktes som en positiv utvikling der unghestene har mulighet til mye og variert mosjon. Det kan likevel være på sin plass å minne om at utegang som oppdrettsform ikke ble oppfunnet for å forenkle og rasjonalisere arbeidet med unghestene. Hensikten er å gi unghestene bedre anledning til naturlig lek og mosjon, noe som synes å være en forutsetning for utvikling av den hardhet og styrke som kreves den dagen de settes i systematisk trening.</p>
<p>Unghester på utegang skal ha muligheter til å gå inn i et lyst og tørt rom med liggeplass til alle. Når det gjelder fôringen må første krav være at man har grovfôr av god kvalitet. Her bør man absolutt ha analyse av grovfôret for å være sikke på at kvaliteten er god nok. Unghester som går ute i vinterkulden skal alltid ha fri tilgang på grovfôr, enten som høy eller ensilasje.</p>
<p>Med basis i grovfôranalysen kan man sette opp eksempler på basisrasjoner, inkludert kraftfôr, som dekker unghestens behov for protein, mineraler og vitaminer. For å tilpasse denne basisrasjonen til den enkelte unghest må mengdene kraftfôr gis individuelt. Dette vil si at man må ha mulighet til å binde opp unghestene ved tildeling av kraftfôr. Samtidig som unghestene er oppbundet kan man benytte anledningen til å vurdere holdet, sjekke for sår og skader med mer. De blir også vant til håndtering og oppbinding.</p>
<p>På denne tiden av året er det også viktig at man har et godt program for bekjempelse av innvollsparasitter. Kontakt dyrlegen angående dette. PC-Horse har egen funksjon for planlegging av parasittbehandling, tannbehandling, verking av høver og andre viktige rutiner på stallen.</p>
<p>I PC-Horse kan du klikke av for ”Ønsket oppdrettsintensitet”. Denne kan være Normal eller Høy. Hester som forventes å konkurrere i ung alder, særlig trav og gallopphester, bør legges inn med Høy oppdrettsintensitet. I tillegg kan du klikke av for ”Aktiv hest (utegang). Ved å bruke disse valgene kan du tilpasse beregningen av næringsbehovet ut fra forholdene på din stall.</p>
<p>I programmet har du også muligheten til å legge inn unghestenes vekt dersom du registrerer denne, eller la programmet beregner kroppsvekten ut fra registrering av brystomfanget gjort med målebånd.</p>
<p>Det viktigste er likevel at du jevnlig ser over unghestene og vurderer utviklingen gjennom vinteren. Dette gjelder i særlig grad for 1-åringene.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>