Fett absorberes hovedsaklig i hestens tynntarm (fordøyelighet >90%). Dersom det brukes store mengder fett i rasjonen (f.eks til distanseritthester) må man forhindre at fett kommer over fra tynntarm til blindtarm, da dette kan virke negativt særlig på den mikrobielle trevlefordøyelsen. Gi derfor fettet i mindre doser flere ganger daglig. I blindtarm og tykktarm blir det ikke absorbert langkjedede fettsyrer. Fett kan ikke gi opphav til glukose. Absorbert fett nyttes som energikilde eller lagres i fettvev. Lakterende hopper produserer også en del melkefett.