<hr />
<p><em>Denne artikel fokuserer på <span>grovfoderanalyser af hø og wrap til heste</span> <span>og at kunne anvende grovfoderet rigtigt og få en korrekt foderplan. </span>Artiklen er skrevet af&nbsp;<span>Af Landskonsulent Eric Clausen</span> ved Videncentret for Landbrug i Århus som er ansvarige for PC-Horse i Danmark.<br /></em></p>
<p><em>Dag Austbø og professor Knut Hove er to af nøglepersonerne bag udviklingen af PC-Horse. Deres videnskabelige arbejde og internationale netværk sikrer at programmets faktaoplysninger og beregningsmodeller står på sikkert videnskapeæigt grundlag.</em></p>
<hr />
<p><img style="vertical-align: middle;" src="images-joomla/stories/seasons/hayeatinghorse.jpg" /><b><span>&nbsp;<br /></span></b></p>
<p style="line-height: normal;">Ut fra de grovfôranalyser av høy og ensilasje til hester som vi ser på Videncentret i Danmark fremgår det klart at det er stor forskjell i grovfôrets næringsinnhold.</p>
<p style="line-height: normal;">For å k unne anvende grovfôret riktig og få en korrekt fôrplan er det nødvendig å kjenne fôrets innhold av næringsstoffer. Med stigende priser på korn og kraftfôrblandinger kan en fôranalyse av grovfôret også bidra til å bedre økonomien på stallen. I de tilfeller der grovfôret er av god kvalitet viser det seg nemlig ofte å at vi kan redusere bruken av kraftfôr til hestene.</p>
<p style="line-height: normal;">Grovfôrets næringsinnhold avhenger av:</p>
<ul>
<li>Grasets botaniske utviklingstrinn ved slått.</li>
<li>Avlingens botaniske sammensetting, dvs andelen av de forskjellige grasartene, kløver og ugras.</li>
<li>Om det er første, andre eller eventuelt tredje slått.</li>
<li>Mengden nitrogengjødsel (kunstgjødsel) som er brukt.</li>
</ul>
<p style="line-height: normal;">Ettersom graset blir eldre blir det også grovere og næringsinnholdet avtar. Det blir større andel stengler og mindre andel blader. Ungt bladrikt gras kan imidlertid være vanskelig å tørke til høy, men egner seg godt til pakking i plast som ensilasje. Derfor er gjerne gras til ensilasje høstet tidligere og med høyere næringsinnhold enn gras som skal tørkes til høy.</p>
<p style="line-height: normal;">Fordelingen mellom de ulike grasartene i første og andre slått er heller ikke lik. Timotei f.eks er ikke så dominerende i andre slått der den danner mer stengler og mindre blader. Engsvingel, engrapp og hvitkløver derimot fortsetter å sette nye planteskudd med mange blader.</p>
<p style="line-height: normal;">Gjødsling med kunstgjødsel (nitrogengjødsel) har en kraftig effekt både på avlingsmengden og næringsinnholdet. Særlig innholdet av protein påvirkes sterkt av gjødslingen.</p>
<p style="line-height: normal;"><b>Kortere etetid for tidlig høstet ensilasje.</b></p>
<p style="line-height: normal;">Hester som fôres med tidlig høstet ensilasje har en kortere etetid (minutter/kg tørrstoff) og en høyere etehastighet sammenlignet med senere høstet ensilasje og høy, da fiberinnholdet i fôret er lavere ved tidlig høsting.</p>
<p style="line-height: normal;">Ettersom et senere slåttetidspunkt innebærer lengre etetid og lavere fôrverdi kan det være en fordel å bruke slikt fôr til hester som ikke har særlig stort næringsbehov f.eks voksne hester som brukes lite eller ponnier som lett blir for feite.</p>
<p style="line-height: normal;"><b>Grovfôranalyse i PC-Horse.</b></p>
<p style="line-height: normal;">Dersom du har grovfôranalyse kan du lett legge denne inn i PC-Horse programmet. Det aktuelle fôret blir da lagt til i stallfôrlista som Eget fôr. I Norge har vi gjort avtale med analyselaboratoriet til Eurofins og du kan nå legge grovfôranalysen inn i programmet automatisk dersom du har analyseresultatene på datalesbar form (xml-fil). Når du kjøper grovfôr er det derfor viktig at du ber selger om å få den datalesbare filen slik at du automatisk legger inn analyseverdiene korrekt.</p>
<p style="line-height: normal;">PC-Horse blir nå tilrettelagt for automatisk innlegging av grovfôranalyser også i Sverige, Danmark og UK, og dette vil være operativt så snart vi har fått avtaler med analyselaboratorier i disse landene.</p>
<p>&nbsp;</p>