<p><strong>I analysene angis energi med målet IU – hva betyr det? </strong></p>
<p>IU er den internasjonale forkortelsen for International Units, som på norsk oversettes med Internasjonale Enheter. Ettersom PC-Horse brukes i flere land, har vi valgt å anvende den internasjonale forkortelsen.</p>
<p><strong>Kan jeg endre analyseverdiene i noen av Norgelistens Garantifôr? </strong></p>
<p>Nei. Opplysningene om disse fôrene er garanterte av leverandøren og kan derfor ikke endres. Dette er gjort for at du alltid kan være sikker på analysenes riktighet.</p>
<p><strong>Hvor sikre er analyseverdiene i de fôrtypene som har advarselstrekant? </strong></p>
<p>For å gjøre ditt arbeid med fôrplanene lettere har PC-Horse lagt inn analyseverdier for mange fôr fra ulike åpne kilder. Det kan være fra produktbrosjyrer, hjemmesider eller opplysninger fra forhandlere. Oftest er disse korrekte, men PC-Horse kan ikke  garantere opplysningenes riktighet eller hvor oppdaterte de er. Vil du være sikker bør du selv kontrollere hos din leverandør. Du kan endre opplysningene i analysen, men advarseltrekanten vil fortsatt vises. Du kan også velge "Legge inn eget fôr" og manuelt legge inn fôret på den måten. Dermed er det du selv som tar ansvaret for at verdiene som legges inn er korrekte.</p>
<p><strong>Hvor kommer verdierne i standardfôrene i PC-Horse fra?</strong></p>
<p>Verdiene som er brukt for mineraler i fôr er tatt delvis fra svenske tabeller, delvis fra norske (Breirem og Homb) og delvis fra NRC der vi ikke har hatt nordiske verdier å referere til. Når det gjelder Mangan som her er nevnt så har vi fra Fodertabeller för idisslare, 2003 (Spörndly) verdier i grovfôr,  Timotej axgång: 45 mg/kg TS, Vallfoder blandvall: 60 mg/kg TS, Kløverhø tidlig blomming: 60 mg/kg TS, Lusernhø tidlig blomming: 60. <br />Vi ser her at verdier for høy er satt noe høyere enn verdier for ferskt materiale, men at verdiene ligger mellom 40-60 mg/kg TS. Omtrent det samme finner vi i det norske tabellverket (Breirem og Homb). Noe av forskjellene mellom ferskt materiale og høy kommer sannsynligvis av at høy tradisjonelt blir slått på et litt senere utviklingsstadium. Ensilage er derfor hos oss lagt nærmere ferskt gras (42 mg/kg TS) enn høy (70 mg/kg TS). I verdiene for høy er Mangan satt relativt høyt da de norske kildene oppgir noe høyere verdier enn de svenske (70 vs 60). Det er likevel relativt lite dokumentasjon her og variasjonen vil kunne være stor.</p>
<p><strong>Jeg har slettet hele Norgelisten ved en feiltagelse. Hvordan får jeg den tilbake? </strong></p>
<p>Den opprinnelige listen finner du her: C:/Program/PC-Horse/47-resources/47-Norgelisten.pcf. Kopier denne filen og lim inn i følgende mappe: C:/Program/PC-Horse/Save/Feeds/47/ . Når du så starter PC-Horse igjen har du en ny Norgesliste. I programmets mer avanserte versjoner kan du gå til menyen: "FIL/ Importere fôrliste fra fil" og derfra finne filen som vist over. Du kan også gå til papirkurven og se om filen du mistet ligger der.</p>
<p><strong>Dersom dette hender - har jeg mistet alle mine egne innlagte fôr? </strong></p>
<p>Når du importerer den opprinnelige listen mangler de fôrene du selv har lagt inn. Derfor anbefaler vi at du lagrer dine egne innlagte fôr i fôrlistene til hver enkelt stall. Du kan også lage en egen fôrliste der du har dine egne fôr.</p>
<p><strong>Kan jeg importere mine fôrlister fra mitt gamle program Fôrplan Hest (FpWin)? </strong></p>
<p>Dette går dessverre ikke. De gamle fôrlistene lages i et annet dataformat. Men når du importerer dine hester fra FpWin følger de fôrene med som denne hesten hadde i sin fôrplan. PC-Horse spør så om du vil inkludere disse fôrene i stallens fôrliste. Svar JA så lages et eget ”varemerke” – FpWin – hvor du finner de importerte fôrene. Disse kan siden kopieres over til andre fôrlister på vanlig måte.</p>