<p><strong>Hevosen omistajat on hyvin kiinnostuneita heinän ja säilöheinän sokeripitoisuudesta. Syynä tähän kiinnostukseen on runsaasti sokeria sisältävien karkearehujen mahdollisesti aiheuttamat ongelmat erityisesti Cushingin tautia tai kaviokuumetta sairastaville ja insuliiniresistenteille hevosille ja poneille.</strong></p>
<p><strong><img src="images-joomla/stories/seasons/haysugarmolecule.jpg" alt="haysugarmolecule" /></strong></p>
<p><strong>Sokerianalyysit</strong><br />Laboratorioissa on useita eri menetelmiä sokeripitoisuuden analysoimiseksi. Raportissa on usein viite, joka kertoo mitä termi sokeri käsittää. On tärkeää, että käytetty menetelmä on selkeästi kerrottu, jotta tiedetään mitä sokereita analyysitulos sisältää.</p>
<p><strong>Etanoliliukoiset hiilihydraatit (ESC)</strong> sisältävät glukoosin, fruktoosin ja sakkaroosin. Vain pieni osa fruktaanista sisältyy tulokseen.<br /><strong>Vesiliukoiset hiilihydraatit (WSC)</strong> sisältävät glukoosin, fruktoosin, sakkaroosin ja fruktaanin.<br /><strong>Ei-rakenteelliset hiilihydraatit (NSC)</strong> sisältää samat sokerit kuin WSC, mutta lisäksi myös tärkkelyksen.</p>
<p>Viileän ilmastovyöhykkeen ruohojen pääasiallinen varastohiilihydraatti on fruktaani. Tämän vuoksi sokerianalyysiin käytettävän menetelmän tulisi sisältää moni- ja disakkaridien lisäksi fruktaani. ESC-määritys ei sisällä fruktaania ja siksi tätä menetelmää ei tulisi käyttää hevosten karkearehujen analysointiin. Viileän ilmastovyöhykkeen ruohokasvit sisältävät hyvin vähän tärkkelystä ja siksi WSC ja NSC analyysien tulokset ovat lähestulkoon samat.</p>
<p>Eurofins on yritys, joka analysoi karkearehuja useissa Euroopan maissa. Sokerianalyysinä käytetään vesiliukoisten hiilihydraattien pitoisuuden määritystä.</p>
<p>Tavallisesti hevoset kestävät melko runsaastikin sokeria sisältävää heinää ja säilöheinää. Kuitenkin sokeriherkille (erityisesti Cushingin tautia tai kaviokuumetta sairastaville ja insuliiniresistenteille) hevosille tulisi käyttää karkearehua, jonka sokeripitoisuus on alle 10 % (100 g/kg kuiva-ainetta). Heinän sokeripitoisuutta voi laskea liottamalla heinää muutaman tunnin ajan ennen ruokintaa.</p>
<p>Karkearehujen sokeripitoisuus vaihtelee runsaasti eikä rehutaulukkojen pitoisuuksista ole paljoakaan apua. Jos haluat laskea ruokinnan sisältämän sokerimäärän, tulee karkearehu analysoida. Analyysitulokset voi lisätä PC-Horseen ja näin tiedät kuinka paljon sokeria (ja tärkkelystä) ruokintasi sisältää.</p>
<p>&nbsp;</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2013.</em><br /><em>Feel free to use and publish the material. Please indicate the source and author.</em></p>