<p><strong>Jos hevonen on liian lihava tai laiha, pitää sen lihavuuskunto korjata sopivaksi. Jos kyse on terveestä hevosesta, jonka hampaat on hoidettu asiallisesti ja se on madotettu eläinlääkärin ohjeiden mukaisesti, on kuntoluokka pääosin seurausta hevosen fyysisestä aktiivisuudesta, tuotoksesta (tiineys, maidontuotanto, kasvu) ja energiansaannista.</strong></p>
<p><img src="images-joomla/stories/seasons/Hennecke_fat_deposits.jpg" alt="Hennecke fat deposits" width="600" style="display: block; margin-left: auto; margin-right: auto;" /></p>
<p><strong>Kuntoluokitus</strong><br />Hevosen lihavuuskuntoluokan määrittelemiseen on olemassa oma systeeminsä. Skaala on välillä 1-9, missä 1 on erittäin laiha, 5 on hyvä ja 9 on erittäin lihava. Voit tutustua kuntoluokitukseen yksityiskohtaisemmin tästä linkistä:</p>
<p><em><strong>https://en.wikipedia.org/wiki/Henneke_horse_body_condition_scoring_system</strong></em></p>
<p>Tämä systeemi pisteyttää hevosen rasvakerroksen useista eri kehonosista. Useille hevosille optimaalinen kuntoluokka on välillä 4–6. Siitostammojen kuntoluokka voi olla hieman korkeampi, välillä 6 ja 7, sillä tämän on havaittu parantavan hedelmällisyyttä ja onnistumista siitoksessa.</p>
<p><br />Nykyään näkee vain harvoin laihoja hevosia. Kuitenkin ylipainoisten ja lihavien hevosten määrä lisääntyy ja myös lihavuuteen liittyvät sairaudet, kuten insuliiniresistenssi ja kaviokuume, yleistyvät. Uuden Tanskassa tehdyn tutkimuksen mukaan 6 % tanskalaisista islanninhevosta kuntoluokitettiin välille 3 - 4 (laiha), kun taas 24 % saivat kuntoluokakseen 7 – 9 (erittäin lihava) (Jensen et al. 2016).</p>
<p><strong>Hevosen kuntoluokan muuttaminen</strong></p>
<p>Hevosen lihavuuskunnon muuttaminen vie aikaa.<br />Se voidaan saada aikaiseksi:<br />1) Lisäämällä tai vähentämällä hevosen fyysistä aktiivisuutta (rasitustasoa).<br />2) Lisäämällä tai vähentämällä rehustuksen energiamäärää<br />3) Yhdistämällä kohdat 1 ja 2.</p>
<p>Useat tekijät vaikuttavat elopainon nousuun tai laskuun tarvittavan energian määrään. Karkean arvion mukaan lisäämällä tai vähentämällä rehustuksen sisältämää energiamäärää 15-20 % 120 päivän ajaksi, tapahtuu 1 yksikön muutos kuntoluokassa. On hyvä huomioida, ettei hevosen (tai ponin) lihavuuskuntoa tule muuttaa liian nopeasti, sillä huomattava yli- tai aliruokinta voi aiheuttaa useita sairauksia.</p>
<p>PC-Horsessa voit mukauttaa hevosen energiantarvetta valitsemalla “painon korjaus” samalla kun lisäät hevosen elopainon (katso kuva). Näet kuinka paljon laskennallinen energiantarve prosentteina muuttuu (punainen luku). Tämä valinta on mahdollinen kaikille hevosille lukuun ottamatta nuoria kasvavia hevosia. Jos kasvavan hevosen lihavuuskuntoa pitää muuttaa, voidaan se tehdä valitsemalla kasvunopeudeksi normaali tai nopea kasvu, tai valitsemalla korkeampi tai matalampi odotettu aikuispaino, tai muokata rasitustasoa.</p>
<p><img src="images-joomla/stories/seasons/358novarticle1.png" alt="358novarticle1" style="display: block; margin-left: auto; margin-right: auto;" /></p>
<p>&nbsp;</p>
<p><img src="images-joomla/stories/seasons/358novarticle2.png" alt="358novarticle2" style="display: block; margin-left: auto; margin-right: auto;" /></p>
<p><em>This article was originally written by Dr. Day Austbø.</em><em>Copyright: PC-Horse International - Norway 2013.<br /></em><em>Feel free to use and publish the material. Please indicate the source and author.</em></p>