<p><strong></strong>Ved økt aktivitet som arbeid eller trening øker energibehovet. For voksne hester kan en da ta utgangspunkt i formelen for vedlikehold (korrigert for kjønn og rase) og multiplisere med en faktor ut fra intensiteten i arbeidet.</p>
<table>
<tbody>
<tr>
<td width="50%"><strong>Intensitet </strong></td>
<td width="50%"><strong>Energibehov (FEh) </strong></td>
</tr>
<tr>
<td width="50%">Lett trening</td>
<td width="50%">1,25 x Vedlikeholdsbehovet</td>
</tr>
<tr>
<td width="50%">Moderat trening</td>
<td width="50%">1,50 x Vedlikeholdsbehovet</td>
</tr>
<tr>
<td width="50%">Hard trening</td>
<td width="50%">1,75 x Vedlikeholdsbehovet</td>
</tr>
<tr>
<td width="50%">Intens trening</td>
<td width="50%">2,00 x Vedlikeholdsbehovet</td>
</tr>
</tbody>
</table>
<ul>
<li>Lett trening vil gjerne passe for hobbyhesten som brukes jevnlig men ikke hardt.</li>
<li>Moderat trening passer for mange dressur og spranghester, islandshester i trening og hobbyhester som brukes mer i raske gangarter. Mange distansehester passer også inn her.</li>
<li>Hard trening passer for travhester i trening.</li>
<li>Intens trening passer for fullblodshester i trening og for noen travere.</li>
</ul>
<p>Det kan være vanskelig å anslå hvor hardt en hest brukes. I praksis vil dette si at en i utgangspunktet må anslå en arbeidsintensitet . Siden justeres denne i forhold til om hesten legger på seg eller tar av. Hestens temperament vil også påvirke hvilken arbeidsintensitet som i hvert enkelt tilfelle vil være riktig.</p>