Vi er kommet til juni og det er sommer. Dette betyder også at hestene nu har et større behov for salt på grund af varmen. Saltbehovet øges særlig meget for heste som trænes og følgelig sveder meget. Vandet i hestens krop, som udgør 60-70% af kropsvægten, indeholder cirka 10 gram opløst salt per liter. Salt er helt nødvendigt for at hestens stofskifte kan fungerer.
Når saltene er opløst i blod og cellevæske kaldes de ioner eller elektrolytter. Disse bidrager til at regulere vandindtaget og væskebalancen. For lidt væske i kroppen førerhurtigt til nedsat præstation
De vigtigste elektrolytter i kroppen er natrium (Na), kalium (K) og klor (Cl). Disse salte må tilføres gennem foderet. I tillæg til de salte (eller mineraler) som findes naturlig i plantemateriale, må vi i mange situationer tilføre ekstra. Dette gør vi gennem kraftfoder, mineralblandinger og ekstra salttilskud. Almindelig kogsalt har kemisk tegn NaCl og består altså af natrium og klor. Det vil sige at når vi giver hesten nok salt har vi dækket behovet for to af de 3 viktigste elektrolytter.