<p>A-vitamiinia saa kahdesta eri muodosta - eläinperäisestä retinolista tai kasviperäisestä beetakaroteenista. A-vitamiinin esiasteena beetakaroteeni pitää ensin aktivoida elimistössä. Tyypilliset hevosten ruokintaan käytettävät rehuaineet eivät tavallisesti sisällä retinolia, kun taas beetakaroteenia on kiitettävän suuria määriä karkearehuissa ja pieniä määriä muissa viljoissa paitsi maississa.</p>
<p><br />Eri A-vitamiiniyhdisteiden ja esiasteiden biologinen aktiivisuus vaihtelee. Yksi kansainvälinen yksikkö (KY) A-vitamiinia vastaa biologiselta aktiivisuudeltaan 0,300 mikrogrammaa (µg) all-trans-retinolia.&nbsp; 1 mg betakaroteenia vastaa 400 KY A-vitamiinia.</p>
<p><img src="images/moonhorse.jpg" alt="" style="display: block; margin-left: auto; margin-right: auto;" /></p>
<p><br /><strong>A-vitamiinin rooli elimistössä </strong><br />A-vitamiini on tunnetusti tärkeä hämäränäölle. Se toimii myös solujen erilaistumisessa ja tämän tuloksena sillä on tärkeä osa lisääntymisessä ja alkion kehittymisessä. Lisäksi A-vitamiini on tärkeä immuunipuolustusjärjestelmän vasteen ylläpitämisessä tulehduksia vastaan.</p>
<p><br />Betakaroteeni toimii A-vitamiinin esiasteena. Sillä on kuitenkin erityisiä toimintoja useissa kudoksissa ja elimissä, kuten rasvakudos, iho ja munasarjat, myös beetakaroteenina sellaisenaan.&nbsp; Beetakaroteeni kontrolloi keltarauhasen progesteronin eritystä ja säätelee ovulaatiota, alkion kiinnittymistä ja tiineyden jatkumista. Riittämätön beetakaroteenin saanti vaikuttaa näihin toimintoihin, eikä sitä voi korjata lisäämällä A-vitamiinia.&nbsp; <br /><br /><strong>A-vitamiinin tarve</strong><br />A-vitamiinin tarvetta erityyppisille hevosille ei tarkoin tunneta. NRC 2007 antaa A-vitamiinille seuraavat minimitarpeet:</p>
<table border="0">
<tbody>
<tr>
<td>Täysikasvuinen hevonen, ylläpito:</td>
<td>30 IU/kg elopainoa</td>
</tr>
<tr>
<td>Täysikasvuinen hevonen, valmennettava:</td>
<td>45 IU/kg elopainoa</td>
</tr>
<tr>
<td>Oriit siitoskaudella:</td>
<td>45 IU/kg elopainoa</td>
</tr>
<tr>
<td>Nuoret kasvavat hevoset:</td>
<td>45 IU/kg elopainoa</td>
</tr>
<tr>
<td>Tiineet ja imettävät tammat:</td>
<td>60 IU/kg elopainoa</td>
</tr>
</tbody>
</table>
<p><strong>A-vitamiini hevosten rehuissa</strong><br />Kaupallisiin hevosten väkirehuseoksiin on yleensä lisätty A-vitamiinia retinolina vastaten 7000 – 15000 KY A-vitamiinia/kg rehua. Viljan jyvien beetakaroteenipitoisuus on matala, paitsi maissin, mikä sisältää A-vitamiinia noin 6 mg/kg (2400 KY A-vitamiinia).</p>
<p>Karkearehut sisältävät runsaasti beetakaroteenia. Korkein pitoisuus on laidunruohossa. Tekijät, kuten ruohon kasvuaste, korjuuolosuhteet ja säilyttämisaika vaikuttavat karkearehujen beetakaroteenipitoisuuteen. Pitoisuus vaihtelee hyvinkin runsaasti, välillä 30 - 400 mg betakaroteenia/kg ka (12000 – 160000 KY A-vitamiinia). Pitoisuus on matalin myöhään korjatussa nurmikasviheinässä.</p>
<p><strong>PC-Horse ja A-vitamiini</strong><br />PC-Horse laskee A-vitamiinin tarpeen kaikissa erilaisissa fysiologisissa tiloissa. Ohjelma sisältää myös A-vitamiinin pitoisuudet kaikille rehuluettelon rehuille. Ohjelma varoittaa, jos A-vitamiinin saanti rehustuksessa on liian korkea tai liian matala.<br /><br />Lisäksi PC-Horse erottelee retinolina saatavan A-vitamiinin beetakaroteenista. Liiallinen A-vitamiinin saanti retinolina aiheuttaa varoituksen liian korkeasta A-vitamiinin saannista. Korkea A-vitamiinin esiasteen beetakaroteenin saanti ei aiheuta varoitusta, sillä elimistö sopeuttaa beetakaroteenin muokkaamista A-vitamiiniksi tarpeen mukaan. Tämän vuoksi betakaroteenin yliannostuksesta ei ole vaaraa.</p>
<p><em>This article was originally written by Dr. Day Austbø.</em><br /><em>Copyright: PC-Horse International - Norway 2012.</em><br /><em>Feel free to use and publish the material. Please indicate the source and author.</em></p>