<div>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php/da/619-topics/topics-feedback/3881-poll-dk"><span style="color: #ff0000;"><strong><span id="result_box" class="short_text" lang="da"><span class="hps">Venligst</span> <span class="hps">kommentere denne artikel</span></span></strong></span></a></p>
<p><strong>Biotin er et B-vitamin og bliver ofte tilsat i foder og rationer til heste. For enkelte heste kan tilskud af biotin forbedre kvalitet og vækst af hoven.</strong></p>
<p><img src="images-joomla/stories/seasons/hoofes.jpg" alt="hoofes" />&nbsp;&nbsp;&nbsp;&nbsp; <img src="images-joomla/stories/seasons/Biotin_structure.png" alt="Biotin structure" width="300" height="168" /></p>
Biotin har vigtige funktioner i det intermediære stofskifte. Det er et co-enzym og indgår i fedtsyresyntesen, glukoneogenese, aminosyremetabolisme, og metabolisme af kolesterol og fedtsyrer. Biotin er også essentielt for celledelingen.
<p><strong>Biotin kilder</strong><br />I hesten produceres biotin af mikroberne i tarmen. Koncentrationen af biotin i tarmindholdet øges dermed i de bagerste tarmafsnit (blindtarm og stortarm). Biotin findes i fodertyper som er almindelige i rationer til heste. Eksempler er (i mg/kg tørstof): Lucerne 0,2; Havre 0,11 - 0,39; Byg 0,13 - 0,17; Majs 0,06 - 0,10.</p>
<p>Biotin er tilsat i de fleste kraftfoderblandinger til hest i mængder 0,1 - 1,0 mg/kg. Mange producenter har specielt foder med højere indhold af biotin (5 – 20 mg/kg). Der findes også mange vitamintilskud med højt indhold af biotin.</p>
<p><strong>Effekt på hovens kvalitet og vækst</strong><br />Flere forsøg rapporterer om forbedret hovkvalitet efter at have givet heste relativt høje doser af biotin i foderet (10 – 30 mg/dag) i mindst 9 måneder. Nogen forsøg (men ikke alle) har også vist øget vækst i hoven. Det skal understreges at dårlig hovkvalitet som følge af mangelfuld hovpleje ikke kan forbedres med tilskud af biotin.</p>
<p><strong>Behov</strong><br />Behov for biotin, i tilæg til det som dannes av mikrobene i tarmen, er ikke fastsat og mangelsymptomer er ikke rapporteret hos heste. Effekt af overdosering er ikke beskrevet hos hest.</p>
<p><strong>PC-Horse</strong><br />PC-Horse vil beregne rationens indhold af biotin, men du vil ikke blive advaret om for lidt eller for meget i rationen da behovet for biotin ikke er fastsat.</p>
<div>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php/da/619-topics/topics-feedback/3881-poll-dk"><span style="color: #ff0000;"><strong><span id="result_box" class="short_text" lang="da"><span class="hps">Venligst</span> <span class="hps">kommentere denne artikel</span></span></strong></span></a></p>
</div>
</div>
<p><em>This article was originally written by Dr. Day Austbø</em><br /><em> Copyright: PC-Horse International - Norway 2012.</em><br /><em>Feel free to use and publish the material. Please indicate the source and author.</em></p>