<p><b><span style="font-size: 14pt; line-height: 107%;"></span></b></p>
<hr />
<p><span style="font-size: 14pt; line-height: 107%;"><em><span style="font-size: 10pt;">Artikkelen er skrevet av Dr. Dag Austbø ved Norges miljø- og biovitenskaplige universitet. Dr. Austbø og Dr. Knut Hove er to av nøkkelpersonene bak utviklingen av PC-Horse. Deres faglige arbeid og internasjonale nettverk bidrar til at programmets innhold &nbsp;og beregningsmodeller bygger på etablerte vitenskaplige data.</span><hr /></em></span></p>
<p>&nbsp;</p>
<p><span>Når vi skal kjøpe grovfôr er det viktig å kjøpe en kvalitet som passer til de hestene vi har. Ponnier og hester som lett blir feite bør få grovfôr med lavere energiinnhold enn unghester, avlshopper og hester i trening. Om vi velger høy eller ensilasje betyr mindre så lenge næringsinnhold og hygienisk kvalitet er tilfredsstillende.</span></p>
<p><span>&nbsp;I rasjonen til hester bør det være minst 1,5 kg grovfôrtørrstoff per 100 kg hest. Dette er viktig for normal funksjon av tarmsystemet og for at hesten skal få nok tyggetid til å føle seg mett og tilfreds. For hester som lett blir feite må vi da velge grovfôr med lavere energiinnhold slik at de kan få nok å spise uten å bli feite. For hester i trening er det motsatt. De bør få nok grovfôr i rasjonen og det skal være grovfôr med høyere energiinnhold. Dette medfører at vi kan redusere mengden kraftfôr i rasjonen, noe som kan ha positiv effekt på helse og trivsel, noe som i mange tilfeller også fører til bedre prestasjoner. </span></p>
<p><span><img alt="hay vs ensilage" src="images-joomla/stories/seasons/hay_vs_ensilage.jpg" height="428" width="550" /></span></p>
<p><span>I dag brukes både høy og ulike typer ensilasje til hestene. Vi må da ta i betraktning at høy er ganske tørt, mens ensilasjen kan ha variere mye i hvor fuktig den er. Vanligvis inneholder høy ca 15% vann og 85% tørt materiale. Vi sier da at høyet har 85% tørrstoff (TS). Ensilasje til hest inneholder oftest mellom 40% og 25% vann. Det betyr at tørrstoff er mellom 60% og 75%. </span></p>
<p><span>Når vi skal sammenligne næringsinnhold i ulike partier av høy eller ensilasje må vi alltid sammenligne næringsinnholdet per kg tørrstoff, <b>ikke</b> per kg fôr. </span></p>
<p><span>Når vi skal beregne hva som er en passende mengde grovfôr i rasjonene til hester må vi også regne mengde i kg tørrstoff, <b>ikke</b> i kg fôr. En hest som får 7 kg høy daglig får mer grovfôr enn en hest som får 7 kg ensilasje. Hvor stor forskjellen er avhenger av hvor fuktig ensilasjen er (TS%). Dersom vi antar at høyet har 85% TS og ensilasjen har 60% TS vil dette tilsvare at 7 kg høy gir 7x0,85=5,95 kg tørrstoff. Tilsvarende vil 7 kg ensilasje med 60% TS gi 7x0,60=4,2 kg tørrstoff. Eksempelet viser at hesten som fikk 7 kg høy fikk nesten 2 kg mer tørrstoff en hesten som fikk 7 kg ensilasje. Når vi bruker ensilasje er det derfor viktig å kjenne tørrstoffinnholdet slik at vi kan beregne mengden hesten skal få i kg tørrstoff. Fra eksempelet over vil dette si at hesten som fikk ensilasje med 60% TS måtte få ca 10 kg ensilasje for at mengden grovfôrtørrstoff i rasjonen skulle tilsvare rasjonen med 7 kg høy.</span></p>
<p><span>Dersom vi har analyser av grovfôr vi skal kjøpe må vi alltid vurdere næringsinnholdet per kg tørrstoff. Dermed kan vi sammenligne høy og ulike kvaliteter ensilasje ut fra næringsinnhold. Vi kan dermed også gi anbefalinger om hvilken kvalitet grovfôr som egner seg best til ulike typer hester. Om grovfôret er høy eller ensilasje betyr da lite. </span></p>
<p><b><span>Ponnier og hester med liten aktivitet og som lett blir for feite</span></b><span>: Her passer et grovfôr med maks 0,45 fôrenheter til hest (H5) og helst ikke over 70 gram fordøyelig råprotein per kg TS. Med en slik kvalitet vil vi kunne gi hesten en god mengde grovfôr uten at den blir for feit. </span></p>
<p><b><span>Ponnier og hester på vedlikehold eller bare lett mosjon</span></b><span>: Her passer et grovfôr med 0,44 – 0,5 fôrenheter til hest (H4) og helst ikke mer enn 90 gram fordøyelig råprotein per kg TS. </span></p>
<p><b><span>Ponnier og hester i lett til middels trening</span></b><span>: Her passer et grovfôr med 0,5 – 0,63 fôrenheter til hest (H3 eller H2) og helst ikke mer enn 115 gram fordøyelig råprotein per kg TS.</span></p>
<p><b><span>Ponnier og hester i hard trening: </span></b><span>Her passer et grovfôr med minst 0,63 fôrenheter til hest (H1) og helst ikke mer enn 130 gram fordøyelig råprotein per kg TS. Hester i hard trening har et høyt energibehov. Med denne kvaliteten grovfôr i passende mengde (minst 1,5 kg TS per 100 kg kroppsvekt) vil hestene få dekket en betydelig del av sitt energibehov fra grovfôret og vi kan begrense mengdene kraftfôr.</span></p>
<p><b><span>Unghester og avlshopper</span></b><span>: Her passer et grovfôr med minst 0,58 fôrenheter til hest (H2 eller H1) og mer enn 85 gram fordøyelig råprotein per kg TS. Særlig til unghestene og høgdrektige hopper er det viktig å sikre at innholdet av fordøyelig råprotein ikke er for lavt.</span></p>
<p><span>I Norge og Sverige tilbyr nå Eurofins analyseresultater av grovfôr både som en pdf-fil som kan skrives ut og som en datalesbar xml-fil. Den datalesbare xml-filen kan leses automatisk inn i PC-Horse programmet slik at du kan bruke akuelle analyseverdier for grovfôret du bruker når du setter opp fôrplaner til hestene dine. Dette er vesentlig for å sikre en best mulig fôring av alle typer hester. </span></p>
<p><span>Dersom du har PC-Horse programmet, husk når du kjøper grovfôr å be produsenten om å få sendt (E-post) grovfôranalysen for det fôret du har kjøpt også som datalesbar xml-fil.</span></p>
<p><b></b></p>
<hr />
<p><b>Hvor stor nytte av PC-Horse har du i samband med dette?</b></p>
<p>&nbsp;</p>
<p><span>PC-Horse er et av verdens mest kvalifiserte hjelpemiddel for fôring av hester. Du kan følge med og holde orden på alle typer hester (rase, kjønn, vekt, hold, alder, treningsintensitet, utegang, mm) og fôre dem etter ferdig-til-bruk-analyser på markedets ledende hestefôr, samt kombinere disse med dine egne fôranalyser (Eurofins sine analyser kan leses inn i programmet automatisk). Næringsbehovet for hver enkelt hest beregnes individuelt. Dersom du ser en hest som avviker fra det normale eller ønskelige i vekt, utvikling eller adferd så kan du raskt korrigere hestens fôrplan for å rette på problemet.</span></p>
<p><strong>Noen lenker:</strong><br /> <br /><a href="index.php/nb/manual/demos">Se en film om hvordan PC-Horse fungerer</a> &nbsp;</p>
<p><a href="index.php/nb/manual/feed-lists/importfeedanalysis">Hvordan du leser inn din grovfôranalyse automatisk i programmet</a> <br /> <br /> <a href="index.php/nb/news">Se hvilke fôr som inngår i programmets ready-to-go fôrliste (Garantifôrlisten)</a> <br /> <br /> <a href="index.php/nb/articles/topic-of-the-month/tidigare-teman">Tidligere månedsartikler finner du her </a><br /> <br /><strong> <i>Gi oss gjerne forslag til emner for kommende månedsartikler </i></strong></p>
<p><img alt="PCHlogo-Science" src="images-joomla/stories/pchimages/PCHlogo-Science.jpg" height="64" width="165" /></p>
<hr />
<p><span class="article_separator">&nbsp;</span></p>
<p><span>&nbsp;</span></p>
<p><span>&nbsp;</span></p>
<p><span>&nbsp;</span></p>
<p><span>&nbsp;</span></p>
<p><span>&nbsp;</span></p>
<p>&nbsp;</p>
<p><span>&nbsp;</span></p>
<p><span>&nbsp;</span></p>
<p><span>&nbsp;</span></p>