<p><strong>Kalium (K) on kivennäisaine(ioni), jota löytyy suurimpina konsentraatioina sekä ihmisten että eläinten kaikista soluista, ja myös kasvisoluista. Veressä ja solunulkoisessa nesteessä dominoi natrium (Na) ja kaliumin pitoisuus on matala. Kalium ja natrium ovat molemmat positiivisen varauksen omaavia ioneja ja monimutkaisella yhteistyöllä nämä kaksi kationia varmistavat hermoston ja lihaksiston normaalin toiminnan. Rehun kalium imeytyy nopeasti mahan seinämän läpi ja kulkeutuu verenkierron mukana soluihin. Noin 75 % elimistön kaliumista on luurankolihaksissa.</strong></p>
<p><strong>Ravitsemukselliset lähteet</strong><br /><br />Kasvien soluissa on melko runsaasti kaliumia ja yleisesti hevosen ruokinnassa käytettävät ruohot, säilöheinät ja heinät ovat hyviä kaliumin lähteitä. Nämä karkearehut tavallisesti sisältävät kaliumia 10 – 20 g/kg kuiva-ainetta. Viljan jyvät toisaalta sisältävät kaliumia ainoastaan 2 - 5 g/kg kuiva-ainetta. Tämän seurauksena suositukset täyttävä karkearehuruokinta, noin 1,5 kg kuiva-ainetta/100 kg elopainoa, riittää täyttämään hevosen kaliumin tarpeen hyvällä marginaalilla.</p>
<p><strong>Kaliumin tarve</strong><br /><br />Levossa olevien hevosten ja tiineiden tammojen kaliumin tarve on noin 5 g/100 kg elopainoa. Imettävien tammojen tarve ensimmäisten 3 - 4 kuukauden aikana on lähes kaksinkertainen. Nuorien kasvavien hevosten tulisi saada kaliumia noin 5,5 g/100 kg elopainoa. Valmennus nostaa kaliumin tarvetta lisäämällä kaliumin poistumista elimistöstä hien ja virtsan mukana. Erittäin kovassa valmennuksessa tarve on noin kaksinkertainen ylläpitotarpeeseen verrattuna, 10 g/100 kg elopainoa.<br />Karkearehuun pohjautuvassa ruokinnassa kaliumin saanti on tarvetta korkeampi suurimmalle osalle hevosista. Kun 500 kg hevonen saa karkearehua vain 5 kg kuiva-ainetta päivässä, tulee ruokinnasta riittävästi kaliumia (50-100 g) jopa kovassa rasituksessa kilpailukauden aikana.</p>
<p><strong><strong><img src="images-joomla/guides/minus.png" alt="" style="vertical-align: middle;" /></strong> Liian vähän kaliumia</strong><br />Kaliumin puutos johtaa väsymykseen, lihasheikkouteen, uneliaisuuteen eikä hevonen kestä valmennusta. Myös veden juonti ja rehun syönti vähenee. Terveillä hevosilla riittävällä karkearehuruokinnalla ei kaliumin puutosta yleensä havaita.</p>
<p><strong><strong><img src="images-joomla/guides/plus.png" alt="" style="vertical-align: middle;" /></strong> Liikaa kaliumia</strong><br />Runsas kaliumin saanti ei ole haitallista, sillä munuaiset säätelevät erittymistä virtsaan ylläpitäen elimistön kaliumtasapainoa. Kun kaliumin saanti on runsasta, on jatkuvasti tarjolla oleva juomavesi tärkeää.</p>
<p><strong>PC-Horse</strong><br /><br />PC-Horsen korkeammissa versioissa (Education, Consultant ja Professional) lasketaan kaliumin tarve, saanti ja tasapaino. PC-Horse varoittaa, kun kuiva-aineen saanti karkearehusta on alle suositellun määrän ja antamalla ohjeistuksen karkearehun saannin tasapainottamiseen, yleensä myös normalisoi kaliumin saannin.</p>
<p><br /><br style="vertical-align: middle;" /></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2017.</em><br /> <em>Feel free to use and publish the material. Please indicate the source and author.</em></p>
<p><span style="border-radius: 2px; text-indent: 20px; width: auto; padding: 0px 4px 0px 0px; text-align: center; font: bold 11px/20px 'Helvetica Neue',Helvetica,sans-serif; color: #ffffff; background: #bd081c  no-repeat scroll 3px 50% / 14px 14px; position: absolute; opacity: 1; z-index: 8675309; display: none; cursor: pointer;">Save</span></p>
<p><span style="border-radius: 2px; text-indent: 20px; width: auto; padding: 0px 4px 0px 0px; text-align: center; font: bold 11px/20px 'Helvetica Neue',Helvetica,sans-serif; color: #ffffff; background: #bd081c  no-repeat scroll 3px 50% / 14px 14px; position: absolute; opacity: 1; z-index: 8675309; display: none; cursor: pointer;">Save</span></p>
<p><span style="border-radius: 2px; text-indent: 20px; width: auto; padding: 0px 4px 0px 0px; text-align: center; font: bold 11px/20px 'Helvetica Neue',Helvetica,sans-serif; color: #ffffff; background: #bd081c  no-repeat scroll 3px 50% / 14px 14px; position: absolute; opacity: 1; z-index: 8675309; display: none; cursor: pointer;">Save</span></p>