<p><strong><img src="images-joomla/stories/seasons/vinterflock3.jpg" alt="vinterflock3" height="366" width="550" /></strong></p>
<p><em>Mange hester går ute i flokk på dagen og får en vesentlig del av grovfôret fritt tildelt ute. Under slike forhold er det vanskelig å vite hvor mye den enkelte hest eter.</em></p>
<p><strong>Konkurransen om fôre</strong></p>
<p>Mange faktorer påvirker hvor mye de enkelte hestene eter. I en flokk med hester vil det alltid være et hierarki, der de dominante hestene vil sikre seg best adgang til fôret og jage vekk de mindre dominante individene. Det er også individuelle forskjeller i hestenes appetitt. Derfor er det også viktig at hestene har nok plass ute og at eteplassene er plassert slik at det oppstår minst mulig konflikter mellom hestene. Har hestene for liten plass ute øker aggresjonsnivået betydelig.<br />Det er vist at de viktigste faktorene som påvirker rangorden i en hesteflokk er alder og hvor lenge hvert individ har vært i flokken. Unge hester er alltid lavere på rangstigen enn voksne hester. Det er derfor viktig å ha egne flokker for unghester og for voksne hester. Innen en flokk unghester, eller voksne hester, vil det være et hierarki som påvirker tilgangen til fôret. Det kan være individer som har så aggressiv dominant adferd eller som har så lav rang at de ikke egner seg til å gå i flokk med andre. Disse bør da skilles fra flokken, men gjerne slik at de har øyekontakt med de andre. Dette er med å stimulere appetitten.<br />Det er derfor svært viktig at den som er ansvarlig for fôringen av hestene følger med og observerer flokken. Dominante hester vil gjerne legge på seg og kunne bli for feite, mens de underdanige kan tape hold og bli tynne. Dette må vi korrigere for gjennom den mengden fôr hestene får når de fôres individuelt inne kveld og morgen.</p>
<p><strong>Hva sier litteraturen om fôropptaket?</strong><br /><br />Hvor mye kan vi så forvente at hestene totalt eter i løpet av et døgn. I den amerikanske Nutrient Requirements of Horses (NRC-2007), som er et viktig referanseverk i hestefôringen, er det referert mange forsøk med måling av hesters fôropptak. Resultatene viser at både unge og voksne hester vil ha et daglig fôropptak på mellom 2 kg og 3 kg tørt fôr (tørrstoff) per 100 kg kroppsvekt. Høyest fôropptak vil hestene ha når de får en blandet rasjon med grovfôr av god kvalitet, pluss kraftfôr. Hvis hestene bare får grovfôr vil det totale fôropptaket kunne bli noe lavere, men dette avhenger i stor grad av grovfôrets kvalitet. Grovfôr av god kvalitet (høyt energiinnhold) vil vi kunne opprettholde et høyt totalt fôropptak.</p>
<p><strong>Hva betyr dette i praksis?</strong><br /><br />Daglig opptak av grovfôr varierer ut fra fôrets kvalitet, hestens livsfase og appetitt, og hestens plass i flokkens hierarki. Dette betyr at vi må observere hestene i en flokk og korrigere fôringen inne kveld og morgen slik at vi unngår at noen individer blir for feite, mens andre blir tynne.<br />God plass ute, og flere fôringsplasser, vil bidra til at hver enkelt hest får mulighet til å ete nok i løpet av utetiden.</p>
<p><strong>Gi unghestene spesiell oppmerksomhet<br /></strong><br />Unghester har et høyt energibehov per kg kroppsvekt. Det er derfor særlig viktig at grovfôret til unghester som går mye ute i flokk er av beste kvalitet og har tilfredsstillende innhold av både energi og protein. Dette for å sikre optimal vekst og utvikling. Dersom vi da klarer å legge forholdene til rette slik at unghestene har et høyt opptak av grovfôret kan vi redusere bruken av kraftfôr.</p>
<hr />
<p><strong>Hvor stor nytte av PC-Horse har du i samband med dette?</strong></p>
<p><span>PC-Horse er et av verdens mest kvalifiserte hjelpemiddel for fôring av hester. Du kan følge med og holde orden på alle typer hester (rase, kjønn, vekt, hold, alder, treningsintensitet, utegang, mm) og fôre dem etter ferdig-til-bruk-analyser på markedets ledende hestefôr, samt kombinere disse med dine egne fôranalyser (Eurofins sine analyser kan leses inn i programmet automatisk). Næringsbehovet for hver enkelt hest beregnes individuelt. Dersom du ser en hest som avviker fra det normale eller ønskelige i vekt, utvikling eller adferd så kan du raskt korrigere hestens fôrplan for å rette på problemet.</span></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>