April er kommet og vinteren er endelig bak oss. Lyse dager og en sol som varmer gjør at unghestene feller vinterpelsen. Mange vil da se at unghesten de trodde var i fint hold har blitt for tynn i løpet av vinteren. Vinterpelsen har skjult holdet og fôringen har ikke blitt korrigert. Hva skal man da gjøre?<hr id="system-readmore" />
<p><img alt="spring-yearlings" src="images-joomla/stories/seasons/spring-yearlings.jpg" width="300" height="200" /> <img alt="yearlings-look" src="images-joomla/stories/seasons/yearlings-look.jpg" width="300" height="200" /></p>
<p>Hvert år kommer det bekymrede henvendelser fra hesteeiere som oppdager at unghesten er blitt for tynn i løpet av vinteren. De ønsker da gjerne en fôrplan som raskest mulig kan få unghesten opp i fint hold igjen. Dette vil i de fleste tilfeller være feil strategi.</p>
<p>Dersom en unghest er for tynn bør man først kontrollere at tennene er i orden og at den har fått de anbefalte ormekurene. I PC-Horse programmet er det en egen funksjon kalt "Behandlinger" der du kan legge inn planlagte og utførte behandlinger for hver enkelt hest. Dette gjelder Veterinærbehandlinger, Ormekur, Vaksinasjon med mer. Dermed er det lett å følge opp hestene og ha kontroll med at behandlingene blir fulgt opp til rett tid.</p>
<p>Når det gjelder det fôringsmessige må man gå forsiktig fram når en tynn unghest skal fôres opp til normalt hold igjen. Dette gjelder særlig åringene. Dersom man brått øker mengden av kraftfôr kan dette føre til at unghesten får kompensatorisk vekst. Det vil si at den begynner å vokse veldig raskt. Dette kan vi ofte se ved at unghesten blir "overbygd", det vil si at den blir høyere over krysset enn over manken og får et generelt hengslete preg. Dette er uheldig da unghesten i slike perioder kan være mer utsatt for utviklingssjukdommer som osteochondrose (løse beinbiter i ledd) og epifysitt (ømme vekstsoner, særlig over framkneet) eller mer generelt fyllinger i kode og haseledd.</p>
<p>Vårt råd er derfor å kontrollere fôrplanen. Først må vi sjekke at unghesten får nok grovfôr, og at kvaliteten av grovfôret er god nok. Unghester som får grovfôr ute sammen med andre hester kan lett komme lavt på rangstigen og får dermed mindre tilgang til fôret enn mer dominante hester. Det er da viktig å legge fôret ut på flere plasser slik at alle hestene får mulighet til å ete nok. Eventuelt må man skille unghestene fra mer dominante eldre hester.</p>
<p>Man bør i tillegg absolutt ha en fôranalyse. Denne kan legges inn i PC-Horse programmet slik at du kontrollerer fôrplanen ut fra din egen grovfôrkvalitet. Velg da den stallen der du har lagt inn hesten og klikk fliken "Opprett nytt fôr" øverst i skjermen.</p>
<p>For hjelp videre med å legge inn fôranalysen klikker du <img style="vertical-align: middle;" alt="Fragetecken" src="images-joomla/stories/pchimages/Fragetecken.jpg" width="23" height="28" /> symbolet i den aktuelle skjermen.</p>
<p>Når grovfôrmengde og kvalitet er sjekket og eventuelt justert kontrollerer vi at kraftfôret som brukes er egnet til unghester og at mengden er korrekt. Dette kan du også lett se i PC-Horse. Dersom unghesten likevel har blitt tynn kan mengden kraftfôr økes, men ikke alt for mye. Dersom du bruker PC-Horse kan du øke kraftfôret inntil energimengden blir ca 120 % av behovet. Dette ser du av grafikken i programmet når mengdene kraftfôr økes (følg med første stolp som viser energimengden, Fôrenheter). Sjekk samtidig at de øvrige behovene er dekket (grønne stolper).</p>
<p>Vi anbefaler nå i april bare en moderat økning i fôringen av tynne unghester. Poenget er at det snart er sommer og beitetid. Det er derfor viktigere å sikre at vi har gode beiter til unghestene slik at de kan bruke sommeren til å hente seg inn igjen og komme i passe hold. Husk parasittbekjempelse også i beitetida.</p>
<p>NB. Enkelte av de funksjoner som er beskrevet for bruk av PC-Horse programmet vil ikke være tilgjengelige i de billigste versjonene.</p>
<p>&nbsp;</p>
<p>&nbsp;</p>
<p>&nbsp;</p>
<p>&nbsp;</p>
<p>&nbsp;</p>
<p>&nbsp;</p>