<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php?option=com_content&amp;view=article&amp;id=3880:vil-du-kommentere-var-manedsartikkel&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;"><a href="index.php?option=com_content&amp;view=article&amp;id=3880:vil-du-kommentere-var-manedsartikkel&amp;catid=619:topics-feedback&amp;lang=nb-NO"></a></p>
<p style="margin-top: 0.1pt; margin-right: 0cm; margin-bottom: 0.1pt;"><strong>Nå som hoppene er inne i den siste delen av drektighetstiden øker næringsbehovet betraktelig. Fosteret vokser nå mye fram til følling og du må følge opp med fôringen. Etter følling øker hoppa sitt næringsbehov ytterligere siden den nå skal produsere melk til føllet. Dette betyr at det er viktig at du følger med på holdet til avlshoppa. Den kan fort bli tynn dersom du ikke følger med og justerer fôringen.<br /><br /></strong></p>
<p style="margin-top: 0.1pt; margin-right: 0cm; margin-bottom: 0.1pt;"><img style="display: block; margin-left: auto; margin-right: auto;" src="images-joomla/stories/seasons/april15_1.jpg" alt="april15 1" width="600" height="399" /></p>
<p><strong>Siste måned i drektighetstida</strong><br />I siste måned av drektighetstida legger fosteret på seg ca 30% av sin fødselsvekt. Dette betyr at næringsbehovet til hoppa øker betraktelig. Dersom hoppa ikke skal ta av sine egne kroppsreserver (bli tynnere) må vi dekke det økte næringsbehovet gjennom justering av fôrrasjonen.<br />Ut fra tabeller over næringsbehov for drektige hopper ser vi at hopper som er i siste drektighetsmåned har et energibehov som er 133% av vedlikeholdsbehovet. På samme måten er proteinbehovet økt til 180% av vedlikeholdsbehovet. Behovene for kalsium og fosfor har økt til ca 200% (det dobbelte av vedlikeholdsbehovet).</p>
<p><strong>Tidlig laktasjon</strong><br />Første måned etter følling øker hoppa sin melkeproduksjon gradvis opp til rundt 3 kg melk per 100 kg kroppsvekt. Dette betyr at en hoppe på 500 kg vil produsere opp til 15 kg melk per dag. Dette krever selvfølgelig at hoppa får tilført ekstra næringsstoffer. Energibehovet har nå økt til 200% av vedlikeholdsbehovet, mens behovene for protein, kalsium og fosfor har økt til nesten 300% av vedlikeholdsbehovet.<br />Hoppa vil komme i sin første brunst ca 9 dager etter følling, og i sin andre brunst ca 30 dager etter følling. For hopper som skal bedekkes igjen er det viktig at de er i næringsmessig balanse etter følling. Det er spesielt viktig at hoppen ikke går ned i vekt i denne perioden da det vil kunne ha negativ innvirkning på fruktbarheten.</p>
<p><img style="display: block; margin-left: auto; margin-right: auto;" src="images-joomla/stories/seasons/april15-2.jpg" alt="april15 2" width="600" height="440" /></p>
<p><strong>Rasjonen</strong><br />Høgdrektige hopper og hopper i tidlig laktasjon bør få grovfôr av god hygienisk og næringsmessig kvalitet. Det er derfor viktig å ha grovfôret analysert for i hvert fall energi, protein, kalsium og fosfor.<br />For at hoppa skal ha god appetitt gjennom siste del av drektigheten og i tida etter følling bør vi helst bruke de samme fôrtypene før følling som de vi vil bruke etter følling. Det beste er derfor å velge en kraftfôrblanding som passer til både drektige og lakterende hopper.</p>
<p><strong>PC-Horse</strong><br />I PC-Horse programmet vil næringsbehovene til avlshoppene automatisk endres ettersom drektigheten skrider fram. Programmet vet når hoppa ble bedekket (bedekkingsdatoen har du alt lagt inn) og hvilken dato det er i dag. Dermed kan programmet beregne hoppa sitt næringsbehov ut fra dagens dato hver gang du starter programmet. Du kan hele tiden følge med endringene i hoppas næringsbehov. Vårt råd er at du kontrollerer hoppa sitt hold, næringsbehov og fôrrasjon ukentlig i siste del av drektighetstida.<br />Etter følling skriver du inn føllingsdatoen i PC-Horse. Da kan programmet beregne hoppa sitt endrede næringsbehov ut fra data om kroppsvekt og en normal laktasjonskurve (melkekurve).</p>
<p><strong><img style="display: block; margin-left: auto; margin-right: auto;" src="images-joomla/stories/seasons/april15-3.jpg" alt="april15 3" width="600" height="450" />På beite</strong><br />Når hopper og føll blir sluppet på beite for sommeren må vi stole på at beitene dekker næringsbehovene til hopper og føll. I beitetida bør hestene ha tilgang til mineralisert saltstein. Ettersom vekst og tilgang på beitegras kan variere betydelig i løpet av sommeren må vi følge jevnlig med både hopper og føll. Dersom hestene begynner å bli tynne må vi gi ekstra tilskudd av fôr eller flytte dem til nye beiter. Et program for parasittbekjempelse skal være på plass før hestene slippes på beite.</p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php?option=com_content&amp;view=article&amp;id=3880:vil-du-kommentere-var-manedsartikkel&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;"><a href="index.php?option=com_content&amp;view=article&amp;id=3880:vil-du-kommentere-var-manedsartikkel&amp;catid=619:topics-feedback&amp;lang=nb-NO"></a></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2015</em><br /> <em>Feel free to use and publish the material. Please indicate the source and author.</em></p>