<p><strong>Hösilage och andra vattenhaltiga grovfoder<br /></strong></p>
<p>Fôrlista i PC-Horse inneholder mange forskjellige grovfôr, De mest   brukte er ulike typer høy og ensilasje. Høy er tørt fôr med ca 85%   tørrstoff. Ensilasje kan ha ulik fuktighet og tørrstoffinnholdet kan   typisk variere mellom 75% og 50%. Dette vil si at mellom 25 og 50% er   vann. Når man bruker ensilasje til hester er det viktig å ha analyse av   fôret. Da blir også tørrstoffinnholdet oppgitt. Har du analyse av   grovfôret kan dette legges inn i fôrlista som Eget grovfôr.</p>
<p>Mange er usikre på hvor mye ensilasje hesten skal få. Da har vi den   enkle regelen at vi først bestemmer hvor mye høy hesten burde få (1,5   til 2 kg per 100 kg kroppsvekt). Deretter beregner vi hvor mye ensilasje   vi må gi for å erstatte denne høymengden. Dette beregner vi enkelt:  <strong> Kilo høy x 85 / TS i ensilasjen</strong>. Dette   vil si at vi tar kilo høy og ganger med 85 (som er vanlig   tørrstoffinnhold i høy). Dette blir så dividert på tørrstofftallet i   ensilasjen.</p>
<p>Eksempel 1: Hesten får 8 kg høy. Vi ønsker å erstatte dette med ensilasje med 50% tørrstoff.</p>
<p>Regnestykket blir da:  8 kg x 85 / 50  =  13,6 kg</p>
<p>Eksempel 2: Hesten får 8 kg høy. Vi ønsker å erstatte dette med ensilasje med 70% tørrstoff.</p>
<p>Regnestykket blir da:  8 kg x 85 / 70  =  9,7 kg</p>
<p>Vi legger her vekt på at hesten skal få samme mengde tørrstoff enten   vi gir høy eller ensilasje. Dette er viktig både av hensyn til hestens   fordøyelse og trivsel. Hesten skal ha nok å tygge på og den skal føle   seg mett.</p>