<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>Vi bruker ofte uttrykket «Vedlikeholdsbehovet» og regner med at dette blir forstått av de fleste hestemennesker. Vi kan imidlertid spørre oss om i hvor stor grad dette er korrekt. I dag blir de fleste hestene eid, brukt og fôret av folk med liten eller ingen kjennskap til landbruk i praksis eller teoretisk kunnskap om hestens næringsbehov eller hvordan dette beregnes.</strong><strong><br /></strong><br />Vedlikeholdsbehovet kan beskrives som de næringsstoff hesten trenger til å vedlikeholde kroppen sin i en stabil tilstand. Dette betyr at hesten skal ha stabil kroppsvekt, ikke skal være i vekst, ikke være drektig og ikke produsere melk. I tillegg skal hesten ha et minimum av fysisk aktivitet. Av praktiske hensyn aksepterer vi at hesten oppstalles på boks og har adgang til å være ute i luftegård. Dersom det blir for mye aktivitet i luftegården så må det regnes ekstra energibehov til dette. På samme måte kan det til særlig rolige og sedate hester være aktuelt å redusere det beregnede behovet for energi noe for å unngå at de blir for feite.</p>
<p><img src="images-joomla/stories/seasons/hull.jpg" alt="" style="display: block; margin-left: auto; margin-right: auto;" /></p>
<p><strong>Raseforskjeller</strong><br />Energibehovet til vedlikehold varierer en del mellom ulike raser eller typer av hester. Kaldblodige hester og de fleste ponnityper har lavere vedlikeholdsbehov enn varmblodshester og fullblodshester med samme kroppsvekt.<br /><br />Dersom vi beregner vedlikeholdsbehovet for energi til en kaldblodshest så vil til sammenligning en varmblodshest ha 5% høyere behov og en fullblodshest 10% høyere behov forutsatt at alle har samme kroppsvekt.<br /><br />Det er viktig å være klar over at det kan være betydelige variasjoner også mellom hester av samme rase, så rasjonene må alltid justeres individuelt ut fra holdet til den enkelte hest.<br /><br /><strong>Hopper, vallaker og hingster</strong><br />Hingster har vanligvis et høyere aktivitetsnivå enn hopper og vallaker. Derfor blir vedlikeholdsbehovet for energi til hingster beregnet 10% høyere enn til hopper og vallaker av samme rase.<br /><br /><strong>Hester som går ute</strong><br />Når flere hester går sammen ute får de ofte nesten fri tilgang på grovfôr, høy eller ensilasje. I slike flokker er det et hierarki som gjør at dominante individer spiser mest og kan bli for feite, mens de underdanige individene kan bli tynne. Da er det viktig å følge med endringer i hold hos den enkelte hest og justere fôringen etter dette den tiden hestene står inne. I tillegg så vil værforholdene om vinteren kunne føre til økt energibehov hos hester som går mye ute.<br /><br /><strong>Beregning av vedlikeholdsbehovet ved bruk av PC-Horse</strong><br />Når du bruker PC-Horse til å beregne hestens vedlikeholdsbehov har programmet flere valg som hjelper deg å ta hensyn til forskjellen i næringsbehov mellom de ulike hestene.<br />For å ta hensyn til forskjeller mellom raser finnes valgene «Kaldblod og uforedlede ponnier», «Varmblod og kaldblodstravere» og «Fullblod».<br />For forskjeller mellom kjønn er valgene «Hoppe og vallak» og «Hingst».<br />Dersom en hest er for feit eller for tynn kan du beregne et lavere eller høyere energibehov når du velger hestens vekt. Dette valget heter «Korreksjon av kroppsvekt».</p>
<p>&nbsp;</p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /><em>Copyright: PC-Horse International - Norway 2016</em><br /><em>Feel free to use and publish the material. Please indicate the source and author.</em></p>