Foderlisten i PC- Horse indeholder meget forskelligt grovfoder. Det mest brugte er forskellige typer af hø og høsilage(wrap). Hø er tørt med et tørstofindhold på  ca. 85%.tørstof. Høsilagen kan have forskellig fugtighed og tørstofindholdet  varierer typisk mellem 50 og 75%. Det vil sige at  mellem 25 og 50% er vand. Når man bruger høsilage til heste er det vigtigt, at have analyser af foderet, hvor også tørstofindholdet bliver opgivet.  Har du en analyse af dit grovfoder kan den lægges ind i foderlisten som eget grovfoder. Mange er usikre på hvor meget høsilage hesten skal have. Her gælder den enkle regel, at vi først bestemmer hvor meget hø hesten burde have(1,5-2,0 kg pr 100 kg legemesvægt) Derefter beregner vi hvor meget høsilage der skal gives for at erstatte denne hømængde. Det er let at beregne: Kilo hø x 85/TS i høsilagen. Det vil sige at vi tager kilo hø og ganger med 85(som er  det gennemsnitlige tørstofindhold i hø ) Dette tal divideres så med tørstofindholdet i høsilagen. n.
<p>Eksempel 1:</p>
<p>Hesten får 8 kg hø. Vi ønsker at erstatte dette med høsilage med 50% tørstof.<br />Regnestykket bliver da:  8 kg x 85 / 50  =  13,6 kg</p>
<p>Eksempel 2:</p>
<p>Hesten får 8 kg hø. Vi ønsker at erstatte dette med høsilage med 70% tørstof.<br />Regnestykket bliver da:  8 kg x 85 / 70  =  9,7 kg</p>
<p>Vi lægger her vægt på at hesten skal have samme mængde tørstof enten vi giver  hø eller høsilage. Dette er viktig både af hensyn til hestens fordøjelse og trivsel. Hesten skal have nok at tygge på og den skal føle sig  mæt.</p>
<br />