<p><strong><strong>Biotiini on usein hevosten rehuun lisättävä B-vitamiini. Se voi parantaa joidenkin hevosten kavion laatua ja lisätä kavioiden kasvua.</strong></strong></p>
<p><img src="images-joomla/stories/seasons/hoofes.jpg" alt="hoofes" />&nbsp;&nbsp;&nbsp;&nbsp; <img src="images-joomla/stories/seasons/Biotin_structure.png" alt="Biotin structure" width="300" height="168" /></p>
<p><strong></strong>Biotiinilla on tärkeä osa intermediaarisessa aineenvaihdunnassa. Se on koentsyymi, mukana rasvahappojen synteesissä, glukoneogeneesissä sekä aminohappojen, kolesterolin ja parittoman määrän hiiliä sisältävien rasvahappojen aineenvaihdunnassa. Biotiinia tarvitaan myös nopeaan solujen jakautumiseen.</p>
<p><strong>Lähteet</strong><br />Hevosen ruoansulatuskanavan mikrobit tuottavat biotiinia ja rehusulan biotiinipitoisuus nousee umpi-paksusuolessa. Biotiinia on useimmissa hevosille käytetyissä rehuissa. Esimerkkinä rehujen biotiinipitoisuuksia (mg/kg): sinimailasheinä 0,2; kaura 0,11-0,39; ohra 0,13-0,17; maissi 0,06-0,1.<br />Biotiinia lisätään useimpiin hevosten väkirehuseoksiin tasolla 0,11-1,0 mg/kg. Monilla valmistajilla on kuitenkin valikoimissaan myös erityisen runsaasti biotiinia sisältäviä tuotteita (5-20 mg/kg). Monet hevosten vitamiinivalmisteet sisältävät runsaasti biotiinia.</p>
<p><strong>Vaikutus kavion laatuun ja kasvuun</strong><br />Useissa tutkimuksissa on havaittu suhteellisen korkeiden suun kautta annettujen biotiinimäärien (10 – 30 mg/päivä) parantaneen kavion laatua vähintään 9 kuukauden käytön jälkeen. Osa tutkimuksista (mutta ei kaikki) raportoivat myös kasvion kasvun nopeutuneen. Huomaa, että huonon kavionhoidon aiheuttamaa heikkoa kavionlaatua ei voi parantaa biotiinin saantia lisäämällä.</p>
<p><strong>Tarve</strong><br />Mikrobien tuottaman määrän ylittävää biotiinin tarvetta ei ole määritetty, eikä hevosilla ole raportoitu biotiinin puutosoireita. Biotiinilla on alhainen myrkyllisyys, eikä ylimäärän aiheuttamia haittavaikutuksia ole havaittu.</p>
<p><strong>PC-Horse</strong><br />PC-Horse laskee rehustuksen biotiinimäärän, mutta tarvetta ei ole määritetty. Ohjelma ei hälytä liiallisesta tai liian matalasta biotiinin saannista.</p>
<p>&nbsp;</p>
<p><br /><em>This article was originally written by Dr. Day Austbø.</em><br /><em> Copyright: PC-Horse International - Norway 2013.</em><br /><em>Feel free to use and publish the material. Please indicate the source and author.</em></p>