<p>Hestens behov for vitamin A kan dækkes ved indtag af retinol som findes i animalske fodertyper eller som syntetisk forbindelse, eller ved indtag af beta-karoten som findes i vegetabilske fodertyper. Der er kun lidt retinol i hestens almindelige foderrtyper, mens beta-karoten findes i betydelige mængder i grovfoder men kun i små mængder i korn.</p>
<p><img src="images-joomla/stories/seasons/moonhorse.jpg" alt="moonhorse" /></p>
<p>Den biologiske aktivitet i de forskellige retinol forbindelser eller beta-karoten varierer. En international enhed (IU) vitamin A er defineret som den biologiske aktivitet der svarer til 0,300 mikrogram (µg) all-trans-retinol. For beta-karoten regnes der med at 1 millligram (mg) tilsvarer 400 IU vitamin A.</p>
<p><strong>Hvordan virker vitamin A i hesten</strong><br />Vitamin A er nødvendigt for et normalt nattesyn. Det påvirker også celledelingen, og som et resultat heraf har det en vigtig funktion i forbindelse med reproduktion og fosterudvikling. Yderligere er vitamin A vigtig for at opretholde immunrespons ved infektioner.</p>
<p>Beta-karoten er et provitamin som kan omdannes til aktivt vitamin A i kroppen. Imidlertid har det også vigtige funktioner i kroppen uden at det er bliver omdannet. Det er nu kendt at beta-karoten har specifikke funktioner i forskelligt kropsvæv og organer som fedtvæv, hud og reproduktionsorganer. I æggestokkene har beta-karoten sin særlige funktion i forbindelse med det gule legeme (corpus luteum) der er med til at kontrollere progesteronudskillelsen og ægløsning. Det er også vigtigt for embryo implantering og opretholdelse af drægtighed. Disse funktioner er afhængige af beta-karoten og her kan vitamin A ikke erstatte en mangel på beta-karoten.<br /><strong><br />Hestens behov for vitamin A</strong><br />Jævnfør NRC-2007 , gælder følgende minimumsbehov for vitamin A:</p>
<table>
<tbody>
<tr>
<td> Voksne heste på vedligehold:</td>
<td> 30 IU pr kg kropsvægt</td>
</tr>
<tr>
<td> Voksne heste i træning:</td>
<td> 45 IU pr kg kropsvægt</td>
</tr>
<tr>
<td> Hingste i bedækningssæsongen:</td>
<td> 45 IU per kg kropsvægt</td>
</tr>
<tr>
<td> Ungheste i vækst:</td>
<td> 45 IU per kg kropsvægt</td>
</tr>
<tr>
<td>Drægtige og lakterende hopper:</td>
<td>60 IU per kg kropsvægt</td>
</tr>
</tbody>
</table>
<p><br /><strong>Vitamin A i hestens foder</strong><br />Kraftfoderblandinger til heste er normalt tilsat vitamin A som retinol tilsvarende 7000 – 15000 IU vitamin A pr kg. Korn indeholder lidt beta-karoten mens majs indeholder ca 6 mg pr kg (2400 IU vitamin A).<br />Grovfoder er en vigtig kilde til beta-karoten. Højest indhold finder vi i afgræsningsgræs og lavest indhold i sent slået hø. Faktorer som græssets udviklingsstadium, høstforhold og lagringstid vil påvirke indholdet af beta-karoten i foderet. Dette kan variere rigtig meget, fra 30 til op mod 400 mg beta-karoten pr kg tørstof (12000 – 160000 IU vitamin A).</p>
<p><strong>PC-Horse og vitamin A</strong><br />Pc-Horse beregner behovet for vitamin A til alle typer af heste. Programmet indeholder også værdier for vitamin A i alle fodertyperne i programmets foderlister. Hvis indholdet af vitamin A i dine foderplanene er for lavt eller for højt vil du blive varslet om dette.<br />I tilæg til dette så skeldner PC-Horse mellem vitamin A der er beregnet fra foderets indhold af retinol eller fra foderets indhold af beta-karoten. Hvis indholdet af vitamin A i rationen bliver for højt på grund af meget retinol vil du blive advaret om dette. Derimod vil et højt vitamin A i rationen på grund af meget beta-karoten ikke give advarsel , da beta-karoten er et forstadium til vitamin A og kroppen vil efter behov regulere omdannelsen af beta-karoten til aktivt vitamin A. Dette betyder at der ikke er fare for overdosering af beta-karoten.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>