<img alt="10splash200x133" src="images-joomla/stories/seasons/10splash200x133.jpg" height="133" width="200" /><br /><br />Der er meget diskussion om tilgængeligheden af mineralerne i hestens foderration. Når vi tilsætter ekstra mineraler er dette oftest som salte, i uorganisk form. Mineraler kan også være bundet til en organisk forbindelse, f.eks til en aminosyre, eller bundet i gær eller andre levende celler. Mineraler som på denne måde er bundet til organiske molekyler kaldes almindeligvis chelaterede mineraler. Hvis vi søger på internettet efter chelaterede mineraler til heste får vi mange træffere. De fleste er skrevet som led i markedsføring af produkter som indeholder chelaterede mineraler. Det bliver ofte hævdet at de chelaterede mineraler i produktet bliver optaget langt bedre af hesten end de uorganiske former af samme mineral. Produkter med chelaterte mineraler er oftest dyrere end tilsvarende produkter med uorganiske mineraler.
<p>Hvis vi går nærmere ind i faglitteraturen og studerer resultater fra forsøg med absorption af uorganiske og chelaterede mineraler, bliver billedet et andet. Den officielle amerikanske norm for ernæring af hester (Nutrient requirements for horses, NRC 2007) kommenterer hvor godt mineralerne absorberes med baggrund i de forsøgsresultater som er publiceret. Her fremgår det at enkelte mineraler kan have en lidt bedre udnyttelse i chelateret form, mens andre chelaterede mineraler faktisk absorberes dårligere end mineraler i uorganisk form. Hovedbudskabet i NRC 2007 er at det ikke er store forskelle mellem uorganiske og chelaterte mineralers evne til at tilføre hesten de mineraler den har brug for.</p>
<p>Ved beregning af behovet for de enkelte mineralerne medtager NRC også i betragtningen hvor godt mineralet absorberes. For et mineral hvor 50% af foderets indhold bliver absorberet, sættes hestens dagsbehov til det dobbelte af den mængden kroppen har behov for at opsuge fra tarmkanalen. Vi kan derfor sige at hvis vi holder os til behovene beregnet etter NRC, så har vi også taget hensyn til hvor godt de forskellige mineraler bliver absorberet af hesten.</p>
<p>PC-Horse beregner behovene for mineraler til alle typer af heste i henhold til NRC-normen, eftersom vi vurder denne til at være den mest valide mineralnorm. Ved NRC normerne ved vi også at udnyttelsesgraden af de forskellige mineraler er taget med i beregningen, og at hestens behov skal være dækket, enten mineralet i foderet er tilsat i uorganisk eller i chelateret form. Hvis det kommer sikker videnskabelig dokumentation som viser at specielle mineralformer, som for eksempel chelaterede, har egenskaber som gør dem væsentlig mere tilgængelige end de uorganiske, vil vi lægge dette ind i beregningsapparatet i PC-Horse programmet.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>