<p><strong>Ruokintasuunnittelun ABC</strong><br />Kun aloitat koostamaan hevosellesi päivittäistä rehuannosta, tulee Sinun huomioida useita eri asioita. Mikä on karkearehun tyyppi, laatu ja kuinka paljon sitä tulisi antaa? Tarvitseeko hevonen lisäksi täydennysrehua tai viljaa? Entä kivennäis- ja vitamiinivalmisteet? Tässä joitakin huomiokohtia ruokinnan suunnittelun helpottamiseksi.</p>
<p><strong>Karkearehun tyyppi ja laatu</strong><br />Aina ensimmäiseksi pitää huomioida karkearehun tyyppi ja sen määrä ruokinnassa. Tavallisesti karkearehu on tyypiltään joko heinää tai säilöheinää.&nbsp; Tavallisesti nurmikasveista koostuvan heinän kuiva-ainepitoisuus on noin 85 %. Tämä tarkoittaa, että heinä sisältää vettä ainoastaan 15 %. Säilöheinien kuiva-ainepitoisuus voi vaihdella huomattavastikin, yleensä välillä 60 - 75 %, mikä vastaa vesipitoisuutta välillä 40 - 25 %. Kun vertaamme eri heinien ja säilöheinien ravintoainesisältöä, tulisi aina vertailla pitoisuuksia/kg kuiva-ainetta. Ei ole suurta merkitystä käytätkö hevosellesi heinää vai säilöheinää. Enemmän merkitsee rehun hygieeninen laatu ja ravintoainesisällön sopivuus kyseessä olevalle hevostyypille. Enemmän yksityiskohtia karkearehun laadusta hevosille on artikkelissa&nbsp; <a href="index.php/en/articles/topic-of-the-month/topics-topics/3122-oct201358532">lokakuu 2013</a></p>
<p><strong>Karkearehun optimaalinen määrä</strong><br />Kun mietit kuinka paljon karkearehua hevoselle tulisi päivittäin antaa, pitää määrä laskea kuiva-ainekiloina.&nbsp; Tämä on erityisen tärkeää säilöheinää käytettäessä. Säilöheinä on kosteaa rehua, eikä vesi kata ravintoaineiden tarpeita,&nbsp; tuo mahan täyteisyyttä ja kylläisyyden tunnetta hevoselle. Yleissääntö on, että karkea- ja väkirehusta koostuvan rehustuksen tulee sisältää karkearehua kuiva-aineena 1,5% hevosen elopainosta (1,5 kg ka/100 kg elopainoa), eikä koskaan alle 1% elopainosta (1 kg ka karkearehua/100 kg elopainoa).&nbsp; Tämä varmistaa riittävän syömiseen ja pureskelemiseen käytetyn ajan, riittää täyttämään mahan ja tuomaan kylläisyyden tunteen. Riittämätön karkearehun saanti aiheuttaa ongelmia ruoansulatuskanavan toiminnassa ja käytöshäiriöitä.</p>
<p><strong>Onko tarvetta väkirehuille tai kivennäis- ja vitamiinivalmisteille? </strong><br />Kun karkearehun laatu ja määrä ruokinnassa on asetettu, tulee miettiä tarvitaanko täydennysrehuja tai kivennäis- ja vitamiinivalmisteita. PC-Horse laskee ravintoainetarpeen aina kullekin hevoselle ja näyttää graafisessa muodossa mitä tarvitaan tasapainottamaan rehustus ja täyttämään kyseisen yksilön ravintoaineiden tarve.&nbsp;</p>
<p><em><img src="images-joomla/stories/seasons/44-mars2015_1.png" alt="44 mars2015 1" width="550" height="400" /><br />Esimerkki. Hevonen keskiraskaassa rasituksessa. Sopivan karkearehumäärän jälkeen ravintoaineiden tarvetta ei ole vielä täytetty.</em><em><br /></em></p>
<p><strong>Kuinka paljon hevonen syö?</strong><br />Hevonen pystyy syömään vain rajoitetun määrän rehua. Usein rehunsyöntikyky vaihtelee välillä 2 – 3 kg ka/100 kg elopainoa. Valmennettavat hevoset, imettävät tammat ja nuoret hevoset syövät tavallisesti enemmän kuin lepohevoset, mutta yksilölliset erot voivat olla huomattavia. Tämän vuoksi tavoitteena on koostaa rehustus, joka täyttää hevosen tarpeen syömiseen ja pureskeluun käytetylle ajalle sekä tuo mahaan täyteisyyden ja kylläisyyden tunteen. Toisaalta rehustuksen kokonaiskuiva-ainemäärä ei voi olla hevosen syöntikykyä korkeampi. <br /><br /><strong>Rehustuksen koostaminen PC-Horsen avulla</strong><br />Kun käytät PC-Horsea ruokinnan suunnittelemiseen, auttaa ohjelma Sinua usein erilaisin tavoin.&nbsp;</p>
<p><img src="images-joomla/stories/seasons/44-mars2015_2.png" alt="44 mars2015 2" width="550" height="382" /></p>
<p>1. Ohjelma näyttää onko rehustuksen karkearehun määrä sopivalla tasolla<br />2. Ohjelma näyttää rehustuksen sisältämän karkearehun, väkirehun ja vitamiini/kivennäisvalmisteiden määrän pronsentteina kokonaisannoksesta<br />3. Kuiva-aineen syöntimäärän kontrolloinnin kautta ohjelma näyttää, onko kuiva-aineen kokonaissaanti optimaalisella tasolla ja kommentoi aihetta. <br />4. Ohjelma näyttää tärkeimpien ravintoaineiden määrät verrattuna tarpeeseen.</p>
<p>Käyttämällä PC-Horsea voit luottaa rehuannosten olevan yksilöllisesti optimoituja.</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2015</em><br /> <em>Feel free to use and publish the material. Please indicate the source and author.</em></p>