<p><img src="images-joomla/stories/seasons/1212splash150.jpg" /></p>
<p>Alle hestefolk vet at hester som trenes aktivt trenger mer energi enn hester som går fritt på beite eller mosjoneres noen få timer per uke. Når du skal vudere mer presist hvor hardt en hest trenes, og dermed hvor mye ekstra energi du må gi i fôret, blir det straks mer krevende. Siden alle vurderinger av treningsintensitet er usikre, er det viktigere å kontrollere hvordan fôringen virker på hestens hold, enn å følge en teoretisk plan til punkt å prikke! Hvis du velger for høyt treningsnivå, og fôrer etter det, vil hesten bli feit!</p>
<p>I faglitteraturen finnes det detaljerte målinger av energikostnadene når hesten beveger seg i skritt, trav og gallop, med faktorer for vekten av rytter og sal, banens egenskaper, og arbeidsøktenes lengde. Ved å føre en detaljert treningsdagbok, gjerne i et dataprogram, kan man beregne et gjennomsnittlig energibehov for en periode, og benytte informasjonen til planlegging av fôringen.<br />Mange finner slike oppsett krevende å gjennomføre.</p>
<p>I PC-Horse har vi derfor benyttet det Amerikanske systemet med å beregne energikostnadene ved trening i forhold til vedlikeholdsbehovet. Energibehovet til trening legges til vedlikeholdsbehovet når hestens energibehov beregnet.</p>
<p>Hestens energibehov = Vedlikeholdsbehov + Energibehov til trening</p>
<p>I prakisi blir det totale energibehovet oppgitt som en faktor man ganger vedlikeholdsbehovet med. Ved «Lett trening» er faktoren f.eks 1,25x vedlikeholdsbehovet, og betyr at PC-Horse øker energibehovet til hesten med 25% i forhold til vedlikeholdsbehovet..</p>
<p>Vanligvis oppgis dette i tabell med følgende beskrivelse:</p>
<table style="width: 500px;" align="center" border="1" cellpadding="5" cellspacing="5">
<tbody>
<tr>
<td>Treningsmengde</td>
<td>Faktor i forhold til vedlikeholdsbehovet</td>
</tr>
<tr>
<td>Lett trening</td>
<td>1,25</td>
</tr>
<tr>
<td>Moderat trening</td>
<td>1,5</td>
</tr>
<tr>
<td>Hard trening</td>
<td>1,75</td>
</tr>
<tr>
<td>Intens trening</td>
<td>2,0</td>
</tr>
</tbody>
</table>
<p>Følgende «regler» kan brukes for å anslå treningsintensiteten til din hest...<br />Lett trening: Hobbyhester som ikke trenes særlig intenst og heller ikke hver dag.<br />Moderat trening: Hesten har et energibehov ca 50% høyere enn vedlikeholdsbehovet. I denne kategorien finner vi mange sprang og dressurhester, islandshester som trenes for konkurranse og hobbyhester som brukes relativt mye.<br />Hard trening: Travhester (de beste trenes hardere) og en del av spranghestene. Det kan også være andre kategorier hester, men felles er at de trenes relativt mye og har få fridager i uka.<br />Intens trening: Galopphester i løpstrening og travhester i hard intervalltrening.</p>
<p>Dersom du er usikker på hvor hardt hesten din trenes kan PC-Horse programmet hjelpe deg.<br />Hvis din hest er i stabilt fint hold på den fôringen den får i dag legger du inn hesten i PC- Horse programmet og oppgir dagens fôrrasjon så nøyaktig som mulig. Det vil da være en stor fordel om du har analysert grovfôret ditt, da dette kan variere ganske mye i energiinnhold.</p>
<p>Start med å oppgi treningsmengde basert på «reglene» ovenfor. Du får da beregnet hestens energibehov basert på vekt, kjønn og rase/blodstype for din hest, med utgangspunkt i den treningsmengden du har oppgitt. I tillegg får du oppgitt hvor mye energi hestens nåværende rasjon gir.</p>
<p><img style="vertical-align: middle;" alt="47-217 trening" src="images-joomla/stories/47-images/47-217%20trening.jpg" height="477" width="348" /></p>
<p>Når du så justerer treningsmengden slik at det oppgitte energibehovet og energiinnholdet i rasjonen blir omtrent like, har du funnet hestens treningsnivå. Disse verdiene finner du like under grafikken for treningsmengde. Med litt øvelse vil du snart kunne anslå hestenes treningsmengde og eventuelt justere treningen dersom den beregnede treningsmengden avviker mye fra det du hadde forventet. Det er viktig å huske på at det er et gjennomsnittlig daglig energibehov for en periode med både aktive dager med trening og fridager du beregner på denne måten, og ikke energibehovet den enkelte dag!</p>